ΚΟΡΑΛΙΑ ΠΑΠΑΔΟΚΩΣΤΑΚΗ | Εκπαιδευτικές Κοινότητες & Ιστολόγια ΠΣΔ\n@koraliapap τελευταία ενέργεια πριν από 5 μήνες, 2 εβδομάδες\nΟ/Η ΚΟΡΑΛΙΑ ΠΑΠΑΔΟΚΩΣΤΑΚΗ ανάρτησε το άρθρο, Συμμετοχή του 1ου Δημοτικού Σχολείου Αρκαλοχωρίου στο 9ο Μαθητικό Φεστιβάλ Ψηφιακής Δημιουργίας, στο ιστότοπο Ιστολόγιο Κ. Παπαδοκωστάκη πριν από 5 μήνες, 2 εβδομάδες\nΟι μαθητές του Ε2 συμμετέχουν στο 9ο Μαθητικό Φεστιβάλ Ψηφιακής Δημιουργίας στο Ηράκλειο της Κρήτης με το έργο τους «Στα βήματα του Ερωτόκριτου».\nΜε αφορμή το έτος Ερωτόκριτου (2019) οι μαθητές αναζητούν πληρ […]\nΟ/Η ΚΟΡΑΛΙΑ ΠΑΠΑΔΟΚΩΣΤΑΚΗ ανάρτησε το άρθρο, Η ώρα του κώδικα…, στο ιστότοπο Ιστολόγιο Κ. Παπαδοκωστάκη πριν από 9 μήνες, 3 εβδομάδες\nΜε αφορμή την ώρα του κώδικα καλλιεργούμε την αλγοριθμική μας σκέψη με\nΠαιχνίδια Οδηγιών (Εντολών)\nΝΕΟ Minecraft στην ‘Ωρα του Κώδικα (Aquatic)\nplayLab στην Ώρα του Κώδικα\nMinecraft στην […]\nΟ/Η ΚΟΡΑΛΙΑ ΠΑΠΑΔΟΚΩΣΤΑΚΗ ανάρτησε το άρθρο, Εργασίες μαθητών, στο ιστότοπο Ιστολόγιο Κ. Παπαδοκωστάκη πριν από 1 έτος, 3 μήνες\nΟι μαθητές του ΣΤ1 έμαθαν τα στοιχειώδη μέρη του εσωτερικού του Η/Υ και αναζήτησαν εικόνες στο Διαδίκτυο. Έφτιαξαν ένα ηλεκτρονικό πίνακα ανακοινώσεων με τις εικόνες που βρήκαν!\nΟ/Η ΚΟΡΑΛΙΑ ΠΑΠΑΔΟΚΩΣΤΑΚΗ ανάρτησε το άρθρο, Χρήση κινητού, στο ιστότοπο Ιστολόγιο Κ. Παπαδοκωστάκη πριν από 1 έτος, 4 μήνες\nΠολλοί μικροί μαθητές μου έχουν πλέον στη διάθεση τους κινητό τηλέφωνο.\nΜερικές χρήσιμες συμβουλές για την ασφαλή χρήση του:\nΜιλάμε μόνο με hands free (ακουστικά)!\nΑποφεύγουμε τη χρήση του κινητού όταν […]\nΟ/Η ΚΟΡΑΛΙΑ ΠΑΠΑΔΟΚΩΣΤΑΚΗ ανάρτησε το άρθρο, Παίζω με ασφάλεια online, στο ιστότοπο Ιστολόγιο Κ. Παπαδοκωστάκη πριν από 1 έτος, 4 μήνες\nΠαίξε σε ασφαλείς ιστότοπους όπως….\nhttp://www.cyberkid.gov.gr/) ( ΨΗΦΙΑΚΗ ΑΛΑΝΑ) (Ιστότοπος της Ελληνικής Αστυνομίας για την Ασφάλεια στο Διαδίκτυο )\nonline το εκπαιδευτικό λογ […]\nΟ/Η ΚΟΡΑΛΙΑ ΠΑΠΑΔΟΚΩΣΤΑΚΗ ανάρτησε το άρθρο, Παίξε online με τη γατούλα (Scratch), στο ιστότοπο Ιστολόγιο Κ. Παπαδοκωστάκη πριν από 1 έτος, 4 μήνες\nΓια να φτιάξεις δικά σου παιχνίδια στο Scratch, χωρίς να το κατεβάσεις στον Η/Υ σου…\nεπισκέψου το https://scratch.mit.edu/ και κάνε κλικ στο Δημιουργία ή κάνε κλικ εδώ\nΟ/Η ΚΟΡΑΛΙΑ ΠΑΠΑΔΟΚΩΣΤΑΚΗ ανάρτησε το άρθρο, Παιχνίδια Οδηγιών (Εντολών), στο ιστότοπο Ιστολόγιο Κ. Παπαδοκωστάκη πριν από 1 έτος, 4 μήνες\nMinecraft στην ‘Ωρα του Κώδικα\nAngry Birds στην Ώρα του Κώδικα\nStar Wars στην Ώρα του Κώδικα\nFrozen στην Ώρα του Κώδικα\n«Τρέξε Μ […]\nΟ/Η ΚΟΡΑΛΙΑ ΠΑΠΑΔΟΚΩΣΤΑΚΗ ανάρτησε το άρθρο, Ευρωπαϊκή Εβδομάδα Προγραμματισμού, στο ιστότοπο Ιστολόγιο Κ. Παπαδοκωστάκη πριν από 1 έτος, 11 μήνες\nΣτα πλαίσια της Ευρωπαϊκής Εβδομάδας Προγραμματισμού (που είναι 15 μέρες 7-22 Οκτωβρίου 2017) μας\nδίνεται η δυνατότητα να δώσουμε εντολές στον υπολογιστή παίζοντας:\nMinecraft, AngryBirds, Star Wars στην […]\nΟ/Η ΚΟΡΑΛΙΑ ΠΑΠΑΔΟΚΩΣΤΑΚΗ ανάρτησε το άρθρο, Ασφάλεια στο Διαδίκτυο, στο ιστότοπο Ιστολόγιο Κ. Παπαδοκωστάκη πριν από 1 έτος, 11 μήνες\nΗ περιήγηση μας στο διαδίκτυο είναι ενδιαφέρουσα και ευχάριστη, αλλά μπορεί να έχει και κινδύνους!\nΔες στην παρακάτω αφίσα τι πρέπει να προσέχω όταν είμαι στο Διαδίκτυο.\nΠαρακάτω δίνονται μερικές […]\nΟ/Η ΚΟΡΑΛΙΑ ΠΑΠΑΔΟΚΩΣΤΑΚΗ ανάρτησε το άρθρο, Τι συμβαίνει στο Ίντερνετ σε ένα λεπτό!, στο ιστότοπο Ιστολόγιο Κ. Παπαδοκωστάκη πριν από 1 έτος, 11 μήνες\nΟ/Η ΚΟΡΑΛΙΑ ΠΑΠΑΔΟΚΩΣΤΑΚΗ ανάρτησε το άρθρο, Τα βιβλία ανεβάζουν το μορφωτικό επίπεδο των παιδιών!, στο ιστότοπο Ιστολόγιο Κ. Παπαδοκωστάκη πριν από 9 έτη, 2 μήνες\nΤα παιδιά που ζουν σε σπίτια όπου οι γονείς διαθέτουν πολλά βιβλία, έχουν συνήθως στη συνέχεια αυξημένο μορφωτικό επίπεδο, ενώ αντίθετα τα παιδιά που μεγαλώνουν σε ένα περιβάλλον χωρίς βιβλία γύρω τους, εμφαν […]


«Η γενιά μου μπορεί να αλλάξει το ελληνικό μπάσκετ»\nΕπικράτησε η Εθνική με 66-64 της Σερβίας\n«Μόνο κέρδος έχω από την παρουσία μου στον Ολυμπιακό», δήλωσε ο Βασίλης Τολιόπουλος, ο 20χρονος γκαρντ της Εθνικής Νέων Ανδρών και των «ερυθρόλευκων».\nΟ Τολιόπουλος μια ημέρα μετά την ολοκλήρωση του Ευρωπαϊκού Πρωταθλήματος U20 της δεύτερης κατηγορίας, που έγινε στην Χαλκίδα και στον οποίο η Εθνική Νέων εξασφάλισε την επιστροφή στην πρώτη κατηγορία της Ευρώπης, τόνισε ότι: «Η γενιά μου είναι καλή και μπορεί να αλλάξει το ελληνικό μπάσκετ στο μέλλον».Ο Τολιόπουλος σε συνέντευξη του στον ΣΠΟΡ FM 94,6 αναφέρθηκε:Στην ανατροπή κόντρα στην Κροατία: «Ξέραμε ότι δεν είχε τελειώσει το παιχνίδι και ότι μπορούσαμε να το γυρίσουμε, γιατί στο μπάσκετ γίνονται ανατροπές. Στα αποδυτήρια ο κόουτς μας μίλησε και μας έδειξε πως πρέπει να παίξουμε.\nΜπήκαμε στο δεύτερο ημίχρονο, βάλαμε τα δύο σουτ που ήταν ψυχολογίας και έτσι έγινε η ανατροπή».Στην ήττα από την Ισλανδία: «Σίγουρα μας επηρέασε η ήττα από την Ισλανδία. Μετά από αυτή την ήττα σχεδόν όλη η ομάδα δεν κοιμήθηκε το βράδυ. Ήταν δύσκολη ήττα, αλλά τη διαχειριστήκαμε καλά και δείξαμε χαρακτήρα. Μπορεί να πήραμε την τρίτη θέση, αλλά πήραμε την άνοδο που ήταν ο πρωταρχικός μας στόχος».Στη γενιά του: «Αυτή η γενιά τα τελευταία 2-3 χρόνια το δείχνει τα καλοκαίρια που αγωνίζεται ότι αξίζει πολλά. Και πέρυσι και στο ευρωπαϊκό και στο παγκόσμιο που χάσαμε από τις ΗΠΑ.\nΕίναι μία καλή γενιά και μπορεί να αλλάξει το ελληνικό μπάσκετ στο μέλλον».Στο αν του κάνει καλό που παίζει στον Ολυμπιακό: «Σίγουρα το να παίρνεις παιχνίδια σε μία ομάδα, είτε αυτή είναι Α1, είτε Α2 είναι καλό. Αλλά από την άλλη και να είσαι σε μεγάλη ομάδα όπως ο Ολυμπιακός, ο Παναθηναϊκός, ο Άρης, η ΑΕΚ σίγουρα κερδίζεις πολλά από αυτά. Να παίζεις και να προπονείσαι με τους καλύτερους στην Ευρώπη. Και από αυτά τα δύο κερδίζεις».Στον χρόνο του στους «ερυθρόλευκους»: «Αισθάνομαι πολύ καλύτερος, από την παρουσία μου στον Ολυμπιακό και σίγουρα με περισσότερη αυτοπεποίθηση. Στον Ολυμπιακό υπάρχει αδερφικό κλίμα και όλοι βοηθούν εμένα, αλλά και τον Μουράτο. Μόνο να κερδίζω έχω στον Ολυμπιακό και τίποτε λιγότερο.\nΤο ακούω ότι μπορεί να έχω περισσότερο χρόνο συμμετοχής τη νέα σεζόν. Αλλά, αν δεν δείξω ότι είμαι ικανός και δεν δουλεύω στις προπονήσεις δεν θα έχω την απαίτηση να παίξω. Θα πρέπει να δείξω ότι μπορώ να παίξω και έτσι να πάρω τις ευκαιρίες μου».\nΕθνική Ελλάδος, Μπάσκετ, Εφηβεία,


Μαμουνο..therapy part 1.0 < The Gardener | lf.gr\nΕντάξει, τώρα που βγάζω αυτό το άρθρο ξέρω ότι οι μισοί από εσάς είστε στις πυρετώδεις ετοιμασίες για την Κυριακή του Πάσχα (άσπρισμα αυλής, πέρασμα το αρνί, καθάρισμα εντεράκια, κλπ) και οι άλλοι μισοί βολτάρετε ανά την Ελλάδα με τη μαγειρίτσα να κυριαρχεί στο νου σας.\nΠαρόλα αυτά, επειδή θα είστε στη φύση και στο ύπαιθρο ίσως συναντήσετε μερικά μαμούνια ή αλλιώς έντομα και ακάρεα που αναπτύσσονται εξαιτίας των θερμοκρασιών και καλό θα ήταν να ξέρετε πως θα τα αντιμετωπίσετε με οικολογικά φάρμακα. Πριν ξεκινήσω τις οδηγίες παρασκευής θα ήθελα να σημειώσετε πως τα οικολογικά φάρμακα πρέπει να εφαρμόζονται με τον ίδιο τρόπο με αυτά του εμπορίου, δηλαδή δεν πρέπει να εφαρμόζονται όταν βρέχει, όταν έχει πολύ ήλιο και ζέστη και επίσης όταν πνέουν δυνατοί άνεμοι.\nΕπίσης, πρέπει να εφαρμόζονται νωρίς το πρωί ή αργά το απόγευμα. Η μόνη διαφορά είναι πως τα ιδιοσκευάσματα αυτά θέλουν επαναλαμβανόμενες εφαρμογές για να μπορέσουν να έχουν τα επιθυμητά αποτελέσματα.\nΕν αρχή ήν...η ακρίδα, που τρώει τα τρυφερά φύλλα της νέας βλάστησης που έχουν βγάλει τα λουλούδια ή τα λαχανικά μας. Σ’ ένα γυάλινο μπουκάλι βάζουμε 2 φλιτζάνια ζεστό νερό και 3 κουταλιές της σούπας πιπέρι καγιέν σε σκόνη. Ανακατεύουμε καλά και αφήνουμε 1 βράδυ να ηρεμήσει. Την άλλη μέρα αδειάζουμε το υγρό σε άλλο δοχείο, χωρίς να πέσει το ίζημα (κατακάθι), και προσθέτουμε 1 κουταλιά της σούπας αμμωνία ζαχαροπλαστικής και 1 κουταλιά της σούπας παιδικό σαμπουάν. Το μείγμα μας είναι έτοιμο να μπει σε ψεκαστήρα και να λούσουμε τα φυτά μας.\nΣυνεχίζουμε με τον Αλευρώδη. Είναι ένα μικρό λευκό έντομο σα μύγα που αγαπάει τα εσπεριδοειδή και πάει και κρύβεται στην κάτω επιφάνεια των φύλλων. Σ’ έντονη προσβολή το φύλλο ασπρίζει σα να έχει βαμβάκι. Σε 1 λίτρο νερό προσθέτουμε 20 γραμμάρια. πράσινο σαπούνι και 10 γραμμάρια μπλε οινόπνευμα, ανακατεύουμε καλά και ψεκάζουμε τα φύλλα 2 φορές τη βδομάδα και παρακολουθούμε αν ελαττώνεται ο πληθυσμός τους. Αυτό το σκεύασμα έχει ευρύ φάσμα δράσης γιατί εξολοθρεύει μελίγκρες(αφίδες), τετράνυχο, βαμβακάδα και βρωμούσες. Ένα δεύτερο σκεύασμα είναι το εξής : σε 1 φλιτζάνι ελαιόλαδο προσθέτουμε 2 κουταλιές της σούπας μαγειρική σόδα και ανακατεύουμε καλά. Από το μείγμα αυτό παίρνουμε 8 κουταλιές της σούπας και τις ρίχνουμε σε 1 λίτρο νερό, ανακατεύουμε καλά και το βάζουμε στον ψεκαστήρα. Ψεκάζουμε 2-3 φορές το μήνα κι εξαφανίζεται ο αλευρώδης αλλά και η μελίγκρα. Μπορούμε να καταπολεμήσουμε τον αλευρώδη αλλά και τη μελίγκρα με κίτρινες κολλητικές παγίδες. Αν δε θέλουμε ν’ αγοράσουμε μπορούμε να φτιάξουμε πολύ εύκολα. Παίρνουμε κίτρινα πλαστικά πιατάκια και αν βάλουμε κόλλα για ποντίκια η παγίδα μας είναι έτοιμη. Την άνοιξη μόλις η θερμοκρασία φτάσει στους 20 °C βάζουμε τις παγίδες και πιάνουμε τα «κακά» έντομα.\nΗ Βαμβακάδα αγαπάει εσπεριδοειδή κι ελιές, οπότε αν έχουμε στο μπαλκόνι μας θα μας επισκεφτεί σίγουρα. Το μείγμα με το σαπουνόνερο και το οινόπνευμα που ανέφερα παραπάνω είναι ένα κι ένα.\nΤελευταίος για το πρώτο μέρος θα είναι ο Θρίπας. Λίγο περίεργος ο τρόπος που παρασκευάζεται το "φάρμακο" αλλά το αποτέλεσμα μετράει. Λοιπόν, ο θρίπας είναι ένα μικρό κίτρινο μακρόστενο έντομο που λατρεύει τις πιπεριές αλλά και πολλά από τα λουλούδια μας. Μαζεύουμε 2 φλιτζάνια του τσαγιού προσβεβλημένα φύλλα από θρίπα, μαζί με τα έντομα πάνω. Τα πολτοποιούμε μ’ ένα γουδί και ρίχνουμε τον πολτό μέσα σε 2 φλιτζάνια ζεστό νερό. Ανακατεύουμε καλά και σουρώνουμε το υγρό. Αφού κρυώσει το βάζουμε σε ψεκαστήρα και ψεκάζουμε και τα φύλλα. Σας είπα περίεργος ο τρόπος παρασκευής. Είναι αποτελεσματικό όμως και για τις μελίγκρες. 2-3 ψεκασμοί είναι αρκετοί. Μπορούμε με μπλε κολλητικές παγίδες να περιορίσουμε τον θρίπα. Τον τρόπο κατασκευής τον είπαμε κι αυτόν.\nΑυτό ήταν το πρώτο μέρος για τα "οικολογικά όπλα" απέναντι στα έντομα και τα ακάρεα της άνοιξης.\nΠάντως, εάν δεν έχετε χρόνο και διάθεση για μπορείτε να επικοινωνήσετε με την ομάδα γωπόνων του lf.gr για να μπορέσετε να δώσετε λύση στο προβλήμα σας.\nΚαλέστε στο +30 2262 100368, στείλε μας μήνυμα στο Facebook (και κάντε και like) ή με email στο [email protected]\nΚώστας a.k.a. The Gardener


Πώς να εκπαιδεύσετε το YOLOv3 για τον εντοπισμό των προσαρμοσμένων αντικειμένων Σεπτέμβριος 2019\nΠώς να εκπαιδεύσετε το YOLOv3 για τον εντοπισμό των προσαρμοσμένων αντικειμένων\nΑυτά τα μαθήματα είναι πώς να εκπαιδεύσετε αντικείμενο γάτας και σκύλου χρησιμοποιώντας το Yolo-v3\nYOLO V3 Λεπτομέρειες - Extractor Χαρακτηριστικών:\nΧρησιμοποιούμε ένα νέο δίκτυο για την εξαγωγή χαρακτηριστικών. Το νέο μας δίκτυο είναι μια υβριδική προσέγγιση μεταξύ του δικτύου που χρησιμοποιείται στο YOLOv2, το Darknet-19, και αυτό το νεοσυσταθέν υπόλοιπο υλικό δικτύου. Το δίκτυό μας χρησιμοποιεί διαδοχικά στρώματα 3 × 3 και 1 × 1, αλλά τώρα έχει και κάποιες συνδέσεις συντόμευσης και είναι σημαντικά μεγαλύτερο. Έχει 53 στρώματα συνελικτικά έτσι το ονομάζουμε .... περιμένετε το ... .. Darknet-53 !. Αν θέλετε να διαβάσετε σχετικά με το yolo v3 κάντε κλικ εδώ.\nΗ προετοιμασία dataset παρόμοια με Πώς να εκπαιδεύσει YOLOv2 για τον εντοπισμό προσαρμοσμένων αντικειμένων blog στο μέσο και εδώ είναι ο σύνδεσμος.\nΑκολουθήστε τον παραπάνω σύνδεσμο για την προετοιμασία του dataset για το yolo v3 και ακολουθήστε τον σύνδεσμο μέχρι πριν από την προετοιμασία των αρχείων ρυθμίσεων YOLOv2.\nΚατεβάστε Preτραcted Convolutional Weights:\nΓια την εκπαίδευση χρησιμοποιούμε συνελικτικά βάρη που είναι προ-εκπαιδευμένα στην Imagenet. Χρησιμοποιούμε βάρη από το μοντέλο darknet53. Μπορείτε απλά να κατεβάσετε τα βάρη για τα στρώματα συνέλιξης εδώ (76 MB).\nΠροετοιμασία αρχείων ρυθμίσεων YOLOv3\nΤο YOLOv3 χρειάζεται συγκεκριμένα αρχεία για να μάθει πώς και τι να εκπαιδεύσει. Δημιουργούμε αυτά τα τρία αρχεία (.data, .names και .cfg) και εξηγούμε επίσης τα yolov3.cfg και yolov3-tiny.cfg.\ncfg / cat-dog-obj.data\ncfg / cat-dog-obj.names\nΠρώτα ας προετοιμάσουμε τα αρχεία YOLOv3 .data και .names. Ας ξεκινήσουμε δημιουργώντας το cat-dog-obj.data και γεμίζοντας το με αυτό το περιεχόμενο. Αυτό ουσιαστικά λέει ότι εκπαιδεύουμε μια τάξη, ποια είναι τα αρχεία των αμαξοστοιχιών και της επικύρωσης και ποιο αρχείο περιέχει τα ονόματα των κατηγοριών που θέλουμε να εντοπίσουμε.\nτάξεις = 2\nτρένο = cat-dog-train.txt\nέγκυρο = cat-dog-test.txt\nονόματα = cat-dog-obj.names\nbackup = backup /\nΤο αντίγραφο ασφαλείας είναι εκεί που θέλετε να αποθηκεύσετε το αρχείο yolo weights.\nΤα cat-dog-obj.names μοιάζουν με αυτό, απλά και απλά. Κάθε νέα κατηγορία θα πρέπει να είναι σε νέα γραμμή, ο αριθμός γραμμής της θα πρέπει να ταιριάζει με τον αριθμό της κατηγορίας στα αρχεία ετικέτας .txt που δημιουργήσαμε νωρίτερα.\nΤώρα πηγαίνουμε για να δημιουργήσουμε το .cfg για να επιλέξετε την αρχιτεκτονική yolo. Αν έχετε λιγότερη διαμόρφωση GPU (λιγότερο από 2 GB GPU) μπορείτε να χρησιμοποιήσετε το tiny-yolo.cfg ή να έχετε καλή διαμόρφωση GPU (μεγαλύτερη από 4GB GPU) χρησιμοποιώντας το yolov3.cfg.\nΒήμα 1: (Αν επιλέξετε tiny-yolo.cfg)\ni) Αντιγράψτε το μικροσκοπικό-yolo.cfg και αποθηκεύστε το όνομα αρχείου ως cat-dog-tiny-yolo.cfg\nmanivannan @ manivannan-whirldatascience: ~ / YoloExample / darknet-v3 $ cd cfg\nmanivannan @ manivannan-whirldatascience: ~ / YoloExample / darknet-ν3 / cfg $ cp yolov3-tiny.cfg cat-dog-yolov3-tiny.cfg\nΑπλώς αντιγράψαμε το αρχείο yolov3-tiny.cfg και πραγματοποιήσαμε τις ακόλουθες τροποποιήσεις:\nΑλλάξτε την τιμή Φίλτρα και κλάσεις\nΓραμμή 3: Ρύθμιση παρτίδας = 24, αυτό σημαίνει ότι θα χρησιμοποιήσουμε 24 εικόνες για κάθε εκπαιδευτικό βήμα\nΓραμμή 4: ορίστε υποδιαιρέσεις = 8, η παρτίδα διαιρείται με 8 για να μειωθούν οι απαιτήσεις GPU VRAM.\nΓραμμή 127: Ρύθμιση φίλτρων = (τάξεις + 5) * 3 σε φίλτρα case = 21\nΓραμμή 135: set classes = 2, ο αριθμός των κατηγοριών που θέλουμε να εντοπίσουμε\nΓραμμή 171: Ρύθμιση φίλτρων = (τάξεις + 5) * 3 σε φίλτρα case = 21\nΓραμμή 177: set classes = 2, ο αριθμός των κατηγοριών που θέλουμε να εντοπίσουμε\nΞεκινήστε το Trinaing ακολουθώντας το βήμα 1:\nΕισαγάγετε την ακόλουθη εντολή στο τερματικό σας και παρακολουθήστε τη GPU σας να κάνει ό, τι κάνει καλύτερα (αντιγράψτε το τρένο.txt και το test.txt στο ριζικό φάκελο yolo_darknet):\nmanivannan @ manivannan-whirldatascience: ~ / YoloExample / darknet-v3 $. / αμαξοστοιχία ανιχνευτή σκούρων cfg / cat-dog-obj.data cfg / cat-dog-yolov3-tiny.cfg darknet53.conv.74\nΟλοκληρώστε το αρχείο δημιουργίας .cfg. Εάν έχετε την καλή διαμόρφωση της GPU, παραλείψτε το βήμα 1 και ακολουθήστε το βήμα 2.\nΒήμα 2: (Αν επιλέξετε yolov3.cfg)\ni) Αντιγράψτε το yolov3.cfg και αποθηκεύστε το όνομα αρχείου ως cat-dog-yolov3.cfg\nmanivannan @ manivannan-whirldatascience: ~ / YoloExample / darknet-ν3 / cfg $ cp yolov3.cfg cat-dog-yolov3.cfg\nΑπλώς αντιγράψαμε το αρχείο yolov3.cfg και πραγματοποιήσαμε τις ακόλουθες τροποποιήσεις:\nΑλλάξτε την τιμή Φίλτρα και κλάσεις.\nΓραμμή 4: ορίστε υποδιαιρέσεις = 8, η παρτίδα θα διαιρείται με 8 για να μειωθούν οι απαιτήσεις GPU VRAM.\nΓραμμή 603: Ρύθμιση φίλτρων = (τάξεις + 5) * 3 σε φίλτρα case = 21\nΓραμμή 610: set classes = 2, ο αριθμός των κατηγοριών που θέλουμε να εντοπίσουμε\nΓραμμή 689: Ρύθμιση φίλτρων = (κλάσεις + 5) * 3 σε φίλτρα περίπτωση = 21\nΓραμμή 696: set classes = 2, ο αριθμός των κατηγοριών που θέλουμε να εντοπίσουμε\nΓραμμή 776: Ρύθμιση φίλτρων = (τάξεις + 5) * 3 σε φίλτρα case = 21\nΓραμμή 783: set classes = 2, ο αριθμός των κατηγοριών που θέλουμε να εντοπίσουμε\nΞεκινήστε το Trinaing ακολουθώντας το βήμα 2:\nmanivannan @ manivannan-whirldatascience: ~ / YoloExample / darknet-v3 $. / αμαξοστοιχία ανιχνευτή σκούρων cfg / cat-dog-obj.data cfg / cat-dog-yolov3.cfg darknet53.conv.74\nΣημαντικές σημειώσεις κατά την εκπαίδευση:\nΤα βάρη αποθηκεύουν μόνο κάθε 100 επαναλήψεις μέχρι 900, και στη συνέχεια αποθηκεύουν κάθε 10.000. Εάν θέλετε να αλλάξετε τη διαδικασία, ακολουθήστε τον σύνδεσμο.


Καταρρίπτεται – Σε νοσοκομείο σε κρίσιμη κατάσταση ο Έκτορας Μποτρίνι | ELLINIKA HOAXES\nΣοκ: Σε νοσοκομείο σε κρίσιμη κατάσταση τώρα ο Έκτορας Μποτρίνι. Την απάντηση στο δημοσίευμα έδωσε ο ίδιος στο προφίλ του, στο facebook.\nΣτο νοσοκομείο της πολής Αντ Νταμάν βρίσκεται αυτή την ώρα ο Έκτορας Μποτρίνι. O διάσημος σέφ μεταφέρθηκε εσπευσμένα με ασθενοφόρο απο το εστιατόριο που διατηρεί στην περιοχή, σε λιπόθυμη κατάσταση.\nΟι πρώτες αναφορές κάνουν λόγο για βαριάς μορφής πνευμονία. Η κατάσταση του είναι ζόρικη και οι γιατροί υποστηρίζουν πώς τα επόμενα 24ωρα ειναι πολύ κρίσιμα.\nΕυχόμαστε μέσα απο την καρδιά μας να πάνε όλα καλα.\nΕκτός από δημοσιεύματα που εμφανίστηκαν και διόρθωσαν την αρχική φήμη, δόθηκε και απάντηση από τον ίδιο μέσω του facebook.\nΟ Έκτορας Μποτρίνι μιλάει στο TLIFE για το πρόβλημα της υγείας του!\nΤο παραφουσκωμένο μέχρι αηδίας δημοσίευμα έχει και άλλες ανακρίβειες.\nΟ Έκτορας Μποτρίνι δεν διατηρεί εστιατόριο και δεν υπάρχει πόλη Αντ Νταμάν στη Σαουδική Αραβία. Η πόλη ονομάζεται Dammam!\nΣτο ίντερνετ, ανυπόστατες φήμες διαδίδονται αστραπιαία και δεν είναι λίγες οι περιπτώσεις που για λίγα κλίκ κάνουν την τρίχα, τριχιά.\nΠροηγούμενο άρθροΚαταρρίπτεται – Φορτηγάκι Σταματάει Αεροπλάνο Ενώ Έχουν Χαλάσει Οι Ρόδες\nΕπόμενο άρθροΚαταρρίπτεται-Ιδιότροπος γέρος. Αν το διαβάσεις δεν θα χάσεις, ίσως γίνεις ένας καλύτερος ΑΝΘΡΩΠΟΣ!!!


Νηστεία: Tips για ισορροπημένη διατροφή χωρίς ελλείψεις\nΠολλοί άνθρωποι επιλέγουν να νηστεύουν σε τακτά χρονικά διαστήματα μέσα στο χρόνο, είτε εβδομαδιαία, είτε σε μεγάλες γιορτές, όπως τα Χριστούγεννα.\nΕπίσης, υπάρχουν πολλές παραλλαγές της νηστείας που ακολουθείται από κάθε άνθρωπο. Για παράδειγμα, κάποιοι αποκλείουν όλα τα προιόντα ζωικής προέλευσης, άλλοι καταναλώνουν γαλακτομικά, άλλοι αποκλείουν το ψάρι.\nΌπως και να έχει, σε αυτό που συμφωνούμε όλοι, είναι ότι η αποχή από το κρέας και τα προιόντα ζωικής προέλευσης ανά διαστήματα, αποτοξινώνει τον οργανισμό μας.\nΣυμβουλές για επαρκή πρόσληψη θρεπτικών συστατικών κατά τη διάρκεια της νηστείας:\n· Η πρώτη ίσως ανησυχία που εκφράζεται από κάποιον που νηστεύει, είναι η επαρκής πρόσληψη πρωτείνης. Υπάρχει πρωτείνη σε προιόντα φυτικής προέλευσης, για παράδειγμα στα όσπρια, στους ξηρούς καρπούς, στα δημητριακά. Αυτό που πρέπει να προσέχουμε είναι οι συνδυασμοί, για παράδειγμα, προτιμήστε φακές ή αρακά με ρύζι, υποκατάστατο γάλακτος (σόγια) με δημητριακά.\n· Όταν αποκλείονται τα γαλακτοκομικά, υπάρχει η ανησυχία για την επαρκή πρόσληψη ασβεστίου. Προτιμήστε λαχανικά τα οποία είναι καλές πηγές ασβεστίου, όπως λαχανίδα, ξηρούς καρπούς, όπως αμύγδαλα, σουσάμι και αποφύγετε το συνδυασμό αυτών των τροφίμων με προιόντα όπως καφέ και αλκοόλ, τα οποία μειώνουν την απορρόφηση του ασβεστίου.\n· Τα προιόντα φυτικής προέλευσης με περιεκτικότητα σε σίδηρο είναι τα όσπρια, οι ξηροί καρποί, προιόντα εμπλουτισμένα με σίδηρο π.χ. δημητριακά και λαχανικά όπως μπρόκολο, σπανάκι. Η βιταμίνη C και το β – καροτένιο βοηθούν στην απορρόφηση του σιδήρου, οπότε προτιμήστε την κατανάλωση προιόντων με σίδηρο σε συνδυασμό με πορτοκάλια, πιπεριές, λεμόνι, καρότο. Αποφύγετε τους συνδυασμούς με τσάι ή καφέ διότι μειώνουν την απορρόφηση του σιδήρου.\n10 γενικές συμβουλές:\n· Επιλέξτε τα φρούτα ως snacks ανάμεσα στα κύρια γεύματα σας.\n· Συνοδεύστε τα γεύματα με σαλάτα.\n· Επιλέξτε προιόντα ολικής άλεσης και εντάξτε τα στην καθημερινότητα σας.\n· Καταναλώστε όσπρια 2 με 3 φορές τη βδομάδα.\n· Αυξήστε την κατανάλωση λιπαρών ψαριών ή θαλασσινών σε 2 φορές τη βδομάδα.\n· Εντάξτε στην καθημερινότητα σας ανάλατους ξηρούς καρπούς και σπόρους.\n· Προσθέστε ελαιόλαδο στα γεύματα, με προσοχή στην ποσότητα.\n· Αντικαταστήστε το αλάτι με βότανα, μπαχαρικά για ενίσχυση της γεύσης και μυρωδιάς του φαγητού σας.\n· Επιλέξτε γλυκά του κουταλιού ή μικρή φέτα χαλβά ως γλυκό, πάντα με μέτρο.\n· Μην ξεχνάτε να ενυδατώνεστε, πίνετε νερό πριν να νοιώσετε το αίσθημα της δίψας και γυμναστείτε όσο το δυνατό περισσότερο.


Προβλήματα με τη μεταφορά μαθητών σε τρία σχολεία του δήμου Θέρμης – Δήμος Θέρμης\nΑρχική Ανακοινώσεις, Δελτία ΤύπουΠροβλήματα με τη μεταφορά μαθητών σε τρία σχολεία του δήμου Θέρμης\nΠροβλήματα, υπάρχουν στη μεταφορά μαθητών σε σχολεία του δήμου μας, παρά το γεγονός ότι η κατάσταση έχει ομαλοποιηθεί κατά ένα μεγάλο ποσοστό, σε σχέση με τα προηγούμενα χρόνια. Σε τρία σχολεία του δήμου Θέρμης συνεχίζουν να εντοπίζονται προβλήματα πρόσβασης των μαθητών.\nΣυγκεκριμένα, οι μαθητές του 2ου Γυμνασίου Μίκρας για να πάνε από το Πλαγιάρι στον Τρίλοφο όπου βρίσκεται το σχολείο τους, αναγκάζονται να διανύουν πεζή σε έναν επικίνδυνο δρόμο, μια απόσταση ελάχιστα μέτρα μικρότερη από το όριο των 3.000μ, πάνω από το οποίο επιτρέπεται η μεταφορά των μαθητών.\nΠέρα από αυτό, τα λεωφορεία της συγκεκριμένης γραμμής συχνά “μένουν” από βλάβη στο δρόμο λόγω της παλαιότητας του στόλου του ΟΑΣΘ.\nΠαρόμοιες δυσκολίες αντιμετωπίζουν και οι μαθητές από το Ν. Ρύσιο που πηγαίνουν στο Β΄Λύκειο Μίκρας στο κτίριο του ΙΕΚ αλλά και στο Β΄ Γυμνάσιο Θέρμης στον Απολλώνιο.\nΟ δήμος Θέρμης μαζί με τους γονείς και τους μαθητές διεκδικούν την ελεύθερη και ασφαλή πρόσβαση όλων των μαθητών στα σχολειά τους. “Πιέζουμε και διαπραγματευόμαστε με τις αρμόδιες αρχές διεκδικώντας την επίλυση αυτού του τόσο σοβαρού αιτήματος. Ήδη, πριν από το τέλος της προηγούμενης χρονιάς ο δήμος Θέρμης σε συνεργασία με τη σχολική κοινότητα άσκησε πίεση στα αρμόδια όργανα της Περιφέρειας Κεντ. Μακεδονίας για την έγκαιρη επίλυση των συγκεκριμένων προβλημάτων στη μεταφορά των μαθητών” τονίζει ο αντιδήμαρχος Παιδείας Στέλιος Αποστόλου.\nΠαρά τις διαβεβαιώσεις της Περιφέρειας Κεντ. Μακεδονίας ότι έχει δρομολογηθεί η λύση δεν είχαμε, μέχρι τώρα, τα αναμενόμενα αποτελέσματα. Για την έγκαιρη και ασφαλή πρόσβαση των μαθητών στα σχολεία τους, απαιτούμε, την επιτάχυνση των διαδικασιών από τις αρμόδιες αρχές ώστε να επιλυθούν άμεσα τα προβλήματα στη μεταφορά των μαθητών και να σταματήσει η έκθεση των παιδιών στους δρόμους.


ΣΕΜΙΝΑΡΙΟ ΨΥΧΑΝΑΛΥΣΗΣ ΠΑΙΔΙΩΝ ΠΡΩΤΟΣ ΤΟΜΟΣ - Ακυβέρνητες Πολιτείες\nΑρχική σελίδα / Κατάστημα / Ψυχολογία / ΣΕΜΙΝΑΡΙΟ ΨΥΧΑΝΑΛΥΣΗΣ ΠΑΙΔΙΩΝ ΠΡΩΤΟΣ ΤΟΜΟΣ\nΔύο πράγματα αποκομίζουμε κυρίως από τις απαντήσεις της. Πρώτα, ότι η κλινική δεν είναι για τη Ντολτό γνώση θεωρητική. Είναι τα μικρά ονόματα, τα πρόσωπα και τα σώματα αυτών που υποφέρουν και που παρακολουθεί. Έπειτα, ότι η Ντολτό αφήνεται να διδαχθεί τη γλώσσα του παιδιού και του βρέφους. Είναι η ίδια ένα “σοφό βρέφος”, γι’ αυτό και τα λόγια της είναι ιδιαιτέρως αποτελεσματικά. Αιχμηρά σαν νυστέρι, κόβουν τον ομφάλιο λώρο μυτερά σαν βελόνες, “μπαλώνουν” την προσωπικότητα. Κι άλλα, τεντωμένα σαν ελατήρια, ωθούν ξανά προς την επιθυμία. Αυτός είναι και ο λόγος που κάνει τον αναγνώστη να αισθάνεται ευχάριστα, ενώ ταλαιπωρείται διαβάζοντας άλλα ψυχαναλυτικά συγγράμματα: Έχει την αίσθηση ότι τα όρια για την κατανόηση και την αποκατάσταση των πραγμάτων διευρύνονται.\nΤο βιβλίο αυτό είναι μοναδικό στην ιστορία της ψυχανάλυσης.\nΚωδικός προϊόντος: 9789600501117 Κατηγορία: Ψυχολογία\nΝΤΟΛΤΟ ΦΡΑΝΣΟΥΑΖ – Dolto Françoise\nΤΟ ΣΕΜΙΝΑΡΙΟ ΓΙΑ ΤΟ ΚΛΕΜΜΕΝΟ ΓΡΑΜΜΑ ΣΕΜΙΝΑΡΙΟ ΨΥΧΑΝΑΛΥΣΗΣ ΠΑΙΔΙΩΝ (ΤΡΙΤΟΣ ΤΟΜΟΣ) ΑΣΥΝΕΙΔΗΤΟ ΚΑΙ ΠΕΠΡΩΜΕΝΑ\nΒλέπετε: ΣΕΜΙΝΑΡΙΟ ΨΥΧΑΝΑΛΥΣΗΣ ΠΑΙΔΙΩΝ ΠΡΩΤΟΣ ΤΟΜΟΣ 17,25 €


Πάρτε κύριε, στόπερ! | SDNA\n20 Δεκεμβρίου 2014, 09:00\nΤο τμήμα scouting του SDNA ξεσκόνισε όλη την Ευρώπη και βρήκε τις 20 πιο καυτές περιπτώσεις στόπερ για Ολυμπιακό, ΠΑΟΚ και Παναθηναϊκό που πονάνε σε αυτή τη θέση. Οι «γνωστοί», οι «ψαγμένοι», οι «παλιοί γνώριμοι» και οι «βόμβες» για ψώνια εφικτά για κάθε βαλάντιο. Χωρίς πολλές... σάλτσες πάμε κατευθείαν στο ψητό.\nΟΙ… ΓΝΩΣΤΟΙΝΙΚΟΛΑ ΙΣΙΜΑΤ-ΜΙΡΕΝ (PSV ΔΑΝΕΙΚΟΣ ΑΠΟ ΜΟΝΑΚΟ)\nΑπό την στιγμή που ο ίδιος ο Ερίκ Αμπιντάλ τον υπέδειξε ο ίδιος ως τον ιδανικότερο διάδοχο του για την άμυνα του Ολυμπιακού, η κουβέντα (θα πρέπει να) σταματά κάπου εδώ. Τον έζησε πέρυσι όλη την χρονιά στην Μονακό, μα δεν είναι αυτό. Ο 23χρονος λυγερόκορμος στόπερ με το εντυπωσιακό παραστατικό θα ήταν βασικός στην Εθνική Ελπίδων των «τρικολόρ» αν δεν υπήρχαν μπροστά του κάποιοι… Βαράν (Ρεάλ Μαδρίτης) και Μανγκαλά (Μάντσεστερ Σίτι) που του έφραξαν τον δρόμο. Μεταγραφή 4 εκατομμυρίων πέρυσι στην Μονακό, όπου περίσσευε και δανεικός φέτος στην Αϊντχόφεν, όπου δεν ταιριάζει στο στυλ της, δεν έχει προσαρμοστεί και παίζει λίγο. Το κακό είναι πως δεν έχει δικαίωμα συμμετοχής στο Γιουρόπα Λιγκ κι έχει βαρύ κασέ (1,2 το χρόνο). Εντυπωσιακά φυσικά προσόντα, με ανυπολόγιστο ταβάνι.ΧΑΪΚΟ ΒΕΣΤΕΡΜΑΝ (ΑΜΒΟΥΡΓΟ)\nΑν είχε μηχανή και κοντέρ, θα είχε μηδενίσει κάνα δυο φορές αφού από το 2003 έχει απανωτές σεζόν με 30+ συμμετοχές με Γκρόιτερ Φιρτ, Αρμίνια, Σάλκε και Αμβούργο. Στιλάτος και εκλεπτυσμένος αμυντικός με παράταιρη για την θέση του τεχνική, που παραπέμπει σε παλιό λίμπερο. Προτιμά να βγαίνει πρώτος στην μπάλα, παρά να μαρκάρει, ο αρχηγός του Αμβούργου είναι από τους πιο μυαλωμένους αμυντικούς της γενιάς του. Το συμβόλαιο του λήγει σε 6 μήνες και ήδη έχει προταθεί στους «ερυθρόλευκους» που τον έχουν στα υπόψην.ΓΚΙΓΕΡΜΟ ΡΟΝΤΡΙΓΚΕΣ (ΒΕΡΟΝΑ)\nΣύμφωνα με τον συμπαίκτη του στην Βερόνα, Βαγγέλη Μόρα είναι ένας… ταύρος. Το ξυρισμένο του κεφάλι και η σωματοδομή παραπέμπει σε αθλητή πολεμικών τεχνών, η καταγωγή του (Ουρουγουάη) πιστοποιεί πως κανείς επιθετικός δεν περνά εύκολο βράδυ μαζί του. Αριστεροπόδαρος (πράγμα δυσεύρετο), πολύ σκληρός, team player, είναι στο top-3 των επιλογών του Παναθηναϊκού. Το γεγονός πως σιγά-σιγά βλέπει ενδεκάδα ίσως δυσκολέψει την προσπάθεια των «πρασίνων» που δεν έχουν ένα τόσο σκληρό παίκτη στα μετόπισθεν τους.ΧΟΥΑΝΜΑ (ΝΟΥΜΑΝΘΙΑ)\nΈχει τις καλύτερες συστατικές επιστολές από τον Νάνο, που δηλώνει πως πρόκειται για… επαγγελματία αμυντικό που ξέρει καλά την θέση και ταιριάζει στο στυλ του Παναθηναϊκού. Το βιογραφικό του είναι γεμάτο περάσματα από μικρομεσαίες ομάδες της Ισπανίας (Λας Πάλμας, Ουέσκα, Οβιέδο, Νουμάνθια), όμως σε όλες ήταν βασικός και αναντικατάστατος. Αριστεροπόδαρος, καλός με την μπάλα στα πόδια, με αρκετά καλή επαφή με τα δίχτυα είναι το κλασικό δείγμα του μέσου Ισπανού παίκτη που στέκεται οπουδήποτε.ΒΟΪΣΛΑΒ ΣΤΑΝΚΟΒΙΤΣ (ΠΑΡΤΙΖΑΝ)\nΘεωρητικά, η πιο βατή από όλες τις περιπτώσεις. Κι αυτό γιατί έχει ήδη αποφασίσει να αποχωρήσει άμεσα από την Παρτίζαν, ενώ συν τοις άλλοις μπορεί να το κάνει με την ελευθέρας ανά χείρας. Ο εκ των αρχηγών της ομάδας του Βελιγραδίου δεν τα βρήκε στο οικονομικό με την ομάδα που υπηρέτησε για τέσσερα χρόνια (βασικός μόνο τα δύο τελευταία) και στα 27 του θα ψάξει την τύχη του για πρώτη φορά εκτός Σερβίας. Αριστεροπόδαρος, καλός στο ψηλό παιχνίδι, αξιόπιστος, χωρίς να είναι η μεγάλη κλάση, απασχολεί τόσο τον Παναθηναϊκό, όσο και τον ΠΑΟΚ (σύμφωνα με τον μάνατζερ του).ΟΙ ΠΑΛΙΟΙ ΓΝΩΡΙΜΟΙΝΤΕΝΤΡΙΚ ΜΠΟΓΙΑΤΑ (ΜΑΝΤΣΕΣΤΕΡ ΣΙΤΙ)\nΑποκαλείται «survivor» στα αποδυτήρια των «πολιτών» κι αυτό γιατί μολονότι έφτασε στην πόρτα της εξόδου δεκάδες φορές, εντούτοις πάντα κάτι συνέβαινε και παρέμενε. Ο 24χρονος Βέλγος κεντρικός αμυντικός (ενίοτε και μπακ) έχει «φουσκώσει» με μύες για να αντέξει το αγγλικό στυλ, μα είναι άγουρος και αδοκίμαστος με μόλις καμιά 50αριά επίσημα ματς στην καριέρα του. Ακούστηκε πολλάκις για τον Ολυμπιακό, μα ποτέ δεν προχώρησε. Ο μόνος που τον υπολογίζει στην Μάντσεστερ Σίτι, πιθανότατα είναι το στενό φιλαράκι του, Βενσάν Κομπανί.ΣΛΟΜΠΟΝΤΑΝ ΡΑΪΚΟΒΙΤΣ (ΑΜΒΟΥΡΓΟ)\nΟ Γιάννης Αναστασίου τον ξέρει κι απ’ την καλή κι απ’ την ανάποδη από την ολλανδική του θητεία σε Αϊντχόφεν, Τβέντε και Φίτεσε και το καλοκαίρι του 2013 πίστευε ακράδαντα ότι θα μπορούσε να τον αναστήσει, όπως έγινε με τον Μάρκους Μπεργκ. Τότε, ο Νίκος Νταμπίζας είχε άπειρες κουβέντες μαζί του, που όμως δεν τελεσφόρησαν. Το αιώνιο πρόβλημα του Σέρβου στόπερ με το εξαιρετικό αριστερό πόδι; Ο αυτοκαταστροφικός χαρακτήρας του. Τα νεύρα του. Δεν είναι τυχαίο ότι των φωνάζουν «Ράμπο». Το ταλέντο του ήταν για Τσέλσι (σε αυτή ανήκε), μα και φέτος δεν έχει παίξει καθόλου στο Αμβούργο (2015), που θέλει να ξεφορτωθεί το συμβόλαιο του 25χρονο Σέρβου. Η Λάτσιο παρακολουθεί…ΝΕΜΑΝΙΑ ΠΕΪΤΣΙΝΟΒΙΤΣ (ΛΟΚΟΜΟΤΙΒ ΜΟΣΧΑΣ)\nΤο καλοκαίρι ήταν ελεύθερος. Ο 27χρονος Σέρβος όμως προτίμησε να κεφαλαιοποιήσει μία αξιόλογη τετραετία στην γαλλική Νις με… βαρβάτο συμβόλαιο στην Λοκομοτίβ Μόσχας, παρότι σύμφωνα με τα γαλλικά Μ.Μ.Ε είχε κάποιες επαφές με τον Ολυμπιακό. Το θέμα είναι πως στην Ρωσία δεν είναι βασικός, ενώ ο νέος κανονισμός του πρωταθλήματος που επιβάλλει μέχρι 10 ξένους οδηγεί πολλές ομάδες σε ξεσκαρτάρισμα των λεγεωνάριων. Πολύ δυνατός, σκληρός, αριστεροπόδαρος, με εξαιρετικό touch σε αμυντικά και επιθετικά στημένα. Το θέμα είναι πως πια τσεπώνει 1,5 εκατομμύριο (καθαρά) τον χρόνο…ΖΟΑΟ ΚΑΡΛΟΣ (ΛΟΚΟΜΟΤΙΒ ΜΟΣΧΑΣ)\nΠαλιός γνώριμος στο ρεπορτάζ του Ολυμπιακού, αφού είχε παρελάσει τόσο επί Σόλιντ (όταν έπαιζε στην Λόκερεν), όσο και επί Βαλβέρδε (όσο έπαιζε στην Γκενκ). Πολύ έμπειρος, αρχηγικός κεντρικός αμυντικός που έκανε καριέρα χάρη στο μυαλό του. Η χρεοκοπία της Ανζί τον έφερε στην Σπαρτάκ όπου φέτος είναι ημι-βασικός. Την Πρωτοχρονιά γίνεται 33 και η σταδιακή υποχρεωτική μείωση των ξένων στο ρωσικό πρωτάθλημα τον κάνει αναλώσιμο αφού το συμβόλαιο του λήγει το καλοκαίρι.ΡΕΝΑΤΟ ΣΙΒΕΛΙ (ΜΠΟΥΡΣΑΣΠΟΡ)\nΤέτοιες μέρες πριν από 6 χρόνια, οι Αργεντινοί τον έστελναν στην ΑΕΚ. Λίγα χρόνια μετά ήταν έτοιμος να κλείσει στον Ολυμπιακό. Ο 31χρονος θηριώδης (1,95) Αργεντινός στόπερ από πέρυσι βρίσκεται στην Προύσα παρέα με τον Φερνάντο Μπελούτσι, είναι βασικός, μα εσχάτως κάποιες αργοπορίες στις πληρωμές έχουν ανησυχήσει την λάτιν παρέα που θορυβήθηκε. Με καλή καριέρα σε Γαλλία (Μαρσέιγ, Νις), συμβόλαιο που εκπνέει το καλοκαίρι, καλή ηλικία και δυνατό βιογραφικό, θα ψάξει το τελευταίο του καλό συμβόλαιο.ΟΙ… ΨΑΓΜΕΝΟΙΦΕΡΝΑΝΤΟ ΑΜΟΡΕΜΠΙΕΤΑ (ΦΟΥΛΑΜ)\nΜιλάμε για στόπερ που πριν από λίγα χρόνια έπαιζε τελικό Γιουρόπα Λιγκ, συζητιόταν για κλήση στην Εθνική Ισπανίας και για τον οποίο η Μπιλμπάο αρνήθηκε 12 εκατομμύρια από την Ρούμπιν Καζάν. Κι όμως σήμερα, ο 29χρονος στόπερ που επέλεξε τελικά την Βενεζουελανή υπηκοότητα είναι στα αζήτητα της Φούλαμ και στην transfer list μιας ομάδας που έχει πια τρομερά οικονομικά προβλήματα στην Τσάμπιονσιπ. Το πολύ ψηλό του συμβόλαιο (1,7 μεικτά το χρόνο) είναι ανασταλτικός παράγοντας, μα η ποιότητα δεδομένη. Η Μάλαγα και η Γρανάδα τον γλυκοκοιτάνε…ΙΒΑΝ ΡΑΜΙΣ (ΓΟΥΪΓΚΑΝ)\nΓια χρόνια το δίδυμο στο κέντρο της άμυνας ανάμεσα στον Πορτογάλο Νούνες και τον Ιβάν Ραμίς δεν έσπασε με τίποτα. Μετά από 8 έτη, ο υψηλόσωμος Ισπανός μετανάστευσε στο νησί (έναντι 6 εκατομμυρίων), όμως έπεσε στην κακή εποχή της Γουίγκαν. Έμπειρος, πανέξυπνος, με εκπληκτικές τοποθετήσεις (παρότι χωρίς φοβερά φυσικά προσόντα), έχει χάσει εσχάτως την θέση του βασικού στην Γουίγκαν, η οποία παραπαίει. Σε καλή ηλικία (30) και προσιτή τιμή είναι από τους παίκτες που ξέρουν και οι… πέτρες στην Ισπανία. Πόσο μάλλον, ο Μίτσελ.ΝΤΟΡΙΑ (ΜΑΡΣΕΪΓ)\nΟι Βραζιλιάνοι λένε πως είναι ο επόμενος στόπερ που θα κάνει το άλμα στην «σελεσάο». Τουλάχιστον, στις ελπίδες ήταν το απόλυτο αφεντικό. Θυμίζει λίγο τον Κρις της Λιόν. Έκανε το ευρωπαϊκό άλμα στην Μαρσέιγ την τελευταία μέρα του Αυγούστου, όμως δεν ήταν μεταγραφή Μπιέλσα, ο Χιλιανός λέει ότι δεν κολλάει στο σύστημα του και δεν τον βάζει καθόλου. Την Πέμπτη ο ατζέντης του δήλωσε πως «καλύτερα να πηγαίνουμε», με την Σεβίλλη να τον παρακολουθεί διακριτικά. Η αξία του αγγίζει τα 6-8 εκατομμύρια, όμως η Μαρσέιγ έχει μόνο το 30%. Περίπλοκη υπόθεση που μπορεί να αποδειχθεί θησαυρός.ΤΖΟΝ ΧΑΪΤΙΝΧΑ (ΧΕΡΤΑ)\nΜετά από μία πενταετία στην Αγγλία (Έβερτον, Φούλαμ), ο Ολλανδός κεντρικός αμυντικός (ενίοτε και μπακ) πήγε με όρεξη στην Χέρτα Βερολίνου το καλοκαίρι, όμως σύντομα κατάλαβε πως κάτι δεν πάει καλά και πριν από μία εβδομάδα ζήτησε αλλαγή εργασιακού περιβάλλοντος, παρότι έχει συμβόλαιο ως το καλοκαίρι του 2016. Μολονότι δεν είναι πρώτο μπόι (1,80), έχει τρομερές παραστάσεις και εικόνες σε υψηλό επίπεδο (87 φορές διεθνής με τους «οράνιε») και το κασέ του είναι σε ελεύθερη πτώση. Έχει πέραση πάντως…ΝΤΑΒΙΝΤ ΑΜΠΡΑΧΑΜ (ΧΟΦΕΝΧΑΪΜ)\nΠαλιός έρωτας του Ολυμπιακού από την εποχή που έπαιζε στην Βασιλεία (2008-12), που αν είχε έρθει θα έφτιαχνε το επικό λόγω ονομάτων δίδυμο στόπερ Αβραάμ με Άμπραχαμ. Δεν κάνει τίποτα τέλεια, μα είναι αξιόπιστος σε όλα. Το Γενάρη κόστισε 3 εκατομμύρια ευρώ στην Χόφενχαϊμ, μα φέτος δεν έχει παίξει παρά μόνο μία φορά. Στα 28 του, ο Αργεντινός στόπερ είναι διαθέσιμος από τον γερμανικό σύλλογο και ψάχνει ομάδα που θα του δώσει φανέλα βασικού. Κάπως επιρρεπής σε τραυματισμούς, μα παίκτης που του εμπιστεύεσαι τα κλειδιά της άμυνας.ΜΙΚΑΕΛ ΣΙΑΝΙ (ΛΑΤΣΙΟ)\nΜε κορμί μπόντι-μπίλντερ και σωματική διάπλαση που προκαλεί δέος, ο θηριώδης Γάλλος στόπερ άργησε να κάνει όνομα. Κεφαλαιοποίησε τρεις καλές σεζόν στην Μπορντό με μεταγραφή στην Λάτσιο, όπου ποτέ δεν έπιασε. Οι Ιταλοί έχουν βγάλει τον 30χρονο κεντρικό αμυντικό στο σφυρί και προς το παρόν Κάρντιφ και Μπεσικτάς ρώτησαν για αυτόν. Ξέρει από «Καραϊσκάκη», αφού δικό του γκολ με την φανέλα των «Γιρονδίνων» είχε γράψει το 0-1 στην φάση των «16» του Τσάμπιονς Λιγκ την σεζόν 2009-10 απέναντι στον Ολυμπιακό.ΟΙ ΑΚΡΙΒΟΙΝΕΜΑΝΙΑ ΒΙΝΤΙΤΣ (ΙΝΤΕΡ)\nΝαι, ακούγεται σαν άπιαστο όνειρο. Ας παραθέσουμε ωστόσο μερικές λεπτομέρειες. Ο Σέρβος δεν προσαρμόστηκε ποτέ στην Ίντερ, ενώ η έλευση Μαντσίνι τον τελείωσε ουσιαστικά από τους «νερατζούρι». Ζήτησε να φύγει, όμως η Μάντσεστερ Γιουναίτεντ δεν προτίθεται σύμφωνα με τις τελευταίες πληροφορίες να του δώσει σανίδα σωτηρίας. Συμβόλαιο όπως αυτό με την Ίντερ (3,5 εκατομμύρια μεικτά ετησίως) δεν θα βρει και στα 33 του ίσως αρχίσει να την βλέπει διαφορετικά. Ίσως με κάτι κοντινότερο στο πατρικό του στο Ούζιτσε;ΡΟΛΑΝΤΟ (ΠΟΡΤΟ)\nΠαίζει να είναι ο μοναδικός παίκτης στην ιστορία της Πόρτο, που ενώ άξιζε οι «δράκοι» δεν κατάφεραν να τον πουλήσουν! Ο επιβλητικός στόπερ με τις ρίζες από το Πράσινο Ακρωτήρι προέρχεται από δύο σερί δανεισμούς σε Νάπολι και Ίντερ, αλλά και από εξάμηνη αποχή, αφού η Πόρτο του έχει κρεμάσει το δελτίο στον τοίχο, λόγω άρνησης να ανανεώσει. Έχει μεγάλη πέραση στο νησί (Άστον Βίλα, Γουέστ Χαμ Κ.Π.Ρ), στην Τουρκία και την Ρωσία, όμως ο ίδιος στα 29 του περιμένει κάτι καλύτερο. Ίσως την Γιουβέντους που ακούγεται, μα δεν είναι για τόσο ψηλά.ΜΕΣΕΡ (ΡΕΝ)\nΓια πολύ… ψαγμένους. Εξαργύρωσε μία εξαιρετική διετία στην Νασιονάλ Μαδέιρα με καλοκαιρινή μεταγραφή δύο εκατομμυρίων ευρώ στην Ρεν και είναι ο αμυντικός αποκάλυψη του γαλλικού Σαμπιονά. Ο 27χρονος στόπερ με την καταγωγή από την Μοζαμβίκη είναι ίσως πιο ο γρήγορος στόπερ στην Γαλλία, δεν έχει χάσει ματς φέτος στην ομάδα της Βρετάνης και έχει συγκεντρώσει εγκωμιαστικά σχόλια από όλους. Ο Πιέρ Ισά και ο Κριστιάν Καρεμπέ είναι σίγουρο πως είναι ενήμεροι για την αφεντιά του, μα ίσως τώρα παραείναι ακριβός.ΜΠΡΟΥΝΟ ΑΛΒΕΣ (ΦΕΝΕΡΜΠΑΧΤΣΕ)\nΟ γνωστός και μη εξαιρετέος Μπρούνο Άλβες που θα χρωστά ευγνωμοσύνη στην ΑΕΚ, που γυάλισε και καλούπωσε το ταλέντο του και τον πήγε ως έτοιμο αμυντικό υψηλής ποιότητας στην Πόρτο. Οι πλουσιοπάροχες μεταγραφές σε Ζενίτ και Φενερμπαχτσέ εξασφάλισαν και τα… εγγόνια του και πλέον το βαρύ του συμβόλαιο είναι αντιστρόφως ανάλογο με την σοβαρότητα που βλέπει πια το ποδόσφαιρο. Η «Φενέρ» τον έχει βγάλει στο σφυρί (μόλις 8 παιχνίδια φέτος) και το όνομα του 33χρονου Πορτογάλου αρχίζει και… ξεθωριάζει στο ρεπορτάζ Ολυμπιακού.


Πρώτη καταχώρηση: Δευτέρα, 12 Απριλίου 2021, 22:03\nΔεν ήταν ιδιαίτερα ευχάριστα τα αποτελέσματα των μαγνητικών στις οποίες υποβλήθηκαν τη Δευτέρα 12/4) οι Μπρούνο Γκάμα και Μπρούνο Φελίπε.\nΟ 33χρονος Πορτογάλος και ο 26χρονος Βραζιλιάνος προσέθεσαν τα ονόματά τους στη λίστα των απόντων του Άκη Μάντζιου που περιλαμβάνει ήδη αυτά των Νικόλα Ιωάννου, Γιοχάν Μπεναλουάν και Έργκις Κάτσε.\nΌπως έδειξε η μαγνητική, ο Γκάμα υπέστη θλάση α' βαθμού στον τετρακέφαλο στην προπόνηση του περασμένου Σαββάτου, με αποτέλεσμα να μείνει εκτός αποστολής του αγώνα με την ΑΕΚ.\nΟ πρώην άσος της Ντεπορτίβο Λα Κορούνια μπήκε ήδη σε εντατικό πρόγραμμα θεραπείας και απομένει να φανεί αν θα προλάβει την αναμέτρηση κόντρα στον Παναθηναϊκό (18/4, 15:00 - "Απόστολος Νικολαϊδης"), στο πλαίσιο της 4ης αγωνιστικής των πλέι οφ της Super League.\nΣε αυτό το ματς θα απουσιάσει σίγουρα ο Μπρούνο. Η μαγνητική του πρώην ποδοσφαιριστή του Ολυμπιακού έδειξε θλάση β’ βαθμού στον προσαγωγό, κάτι που σημαίνει πως θα μείνει εκτός δράσης για περίπου τρεις εβδομάδες.\nΗ λογική λέει πως ο Μάντζιος δεν θα υπολογίζει στις υπηρεσίες του Μπρούνο για τα παιχνίδια με τον Παναθηναϊκό (εκτός), τον ΠΑΟΚ (21/4 εντός) και τον Αστέρα Τρίπολης (25/4 εκτός) ενώ πιθανότατα θα φωνάξει «παρών» στο ματς κόντρα στον Ολυμπιακό (7/5 εντός).\nΤελευταία ενημέρωση: Δευτέρα, 12 Απριλίου 2021, 22:35


Τρωκτικά - Επιθεώρηση Χώρου & Ανίχνευση Προσβολής\nΤρωκτικά – Επιθεώρηση Χώρου\nΤρωκτικά – Επιθεώρηση Χώρου (ΜΕΡΟΣ 2ο)\nΣε προηγούμενο άρθρο αναφερθήκαμε στις συνήθειες, στα χαρακτηριστικά και στην βιολογία των τρωκτικών. Σε αυτό το άρθρο θα περιγράψουμε πως ελέγχουμε ένα χώρο για παρουσία ποντικών και αρουραίων. Θα δούμε πως επιθεωρούμε τα διάφορα σημεία, για ποια ευρήματα ψάχνουμε, πως αντιλαμβανόμαστε την παρουσία τρωκτικών. Τέλος θα μάθουμε πως αντιλαμβανόμαστε το μέγεθος του πληθυσμού τους.\nΤρωκτικά – Επιθεώρηση Χώρου και Ανίχνευση Προσβολής Για Τον Έλεγχο Των Τρωκτικών\nΤα τρωκτικά είναι πολύ έξυπνα και αεικίνητα. Αν και έχουν σχεδόν μηδενική όραση, ζουν και κινούνται με μεγάλη άνεση έχοντας αναπτύξει σε μεγάλο βαθμό τις υπόλοιπες αισθήσεις τους όπως την όσφρηση, την αφή και την ακοή. Είναι «εξερευνητές» και «χαρτογραφούν» στο μυαλό τους, τους χώρους στους οποίους ζουν και αναπαράγονται. Έτσι είναι σε θέση να γνωρίζουν όλους τους διαδρόμους, ανοίγματα και οπές, την διαθεσιμότητα νερού, την διαθεσιμότητα φαγητού, σημεία διαφυγής κλπ. Σε όλους τους χώρους που ζουν, τους γνωρίζουν πολύ καλά με αποτέλεσμα να κινούνται μέσα σε αυτούς αρκετά γρήγορα. Επίσης είναι εξαιρετικοί αναρριχητές και μπορούν να ανέβουν κάθετα σε ανώμαλες σχετικά επιφάνειες όπως ξύλο (αλλά όχι σε τοίχους με λεία επιφάνεια). Μπορούν όμως να σκαρφαλώσουν χρησιμοποιώντας άλλα μέσα όπως σωλήνες, καλώδια κλπ. Με τα άλματα που κάνουν μπορούν να πηδήξουν σε σημεία που εκ πρώτης όψεως φαίνονται απροσπέλαστα.\nΟι αρρουραίοι είναι ζώα νεοφοβικά δηλαδή αντιμετωπίζουν με καχυποψία οτιδήποτε καινούριο αντικείμενο τοποθετείται στον χώρο που ζουν ενώ τα ποντίκια είναι περίεργα και αμέσως σπεύδουν να περιεργαστούν οτιδήποτε νέο βρεθεί στον χώρο τους. Όλα τα τρωκτικά όμως είναι φωτόφοβα και θορυβόφοβα, δηλαδή ενοχλούνται από το φώτα και τους θορύβους της καθημερινότητας οπότε τους αρέσει να κυκλοφορούν σε σκοτεινά, ήσυχα μέρη, βγαίνοντας έξω από αυτά κυρίως τις βράδυνες ώρες που δεν υπάρχει φως, θόρυβοι και ανθρώπινη παρουσία.\nΤρωκτικά – Ανίχνευση Τρωκτικών\nΠριν προβούμε σε οποιαδήποτε τεχνική καταπολέμησης (μυοκτονία) θα πρέπει να καταλάβουμε που βρίσκονται τα τρωκτικά και σε τι αριθμούς απατώνται. Ένα χαρακτηριστικό της αποτυχίας μίας εφαρμογής μυοκτονίας είναι όταν δεν έχει υπολογιστεί σωστά ο πληθυσμός των ποντικών ή αρουραίων που βρίσκονται στον χώρο. Αν υποτιμήσετε την προσβολή τότε να είστε σίγουροι πως το πρόβλημα με τα τρωκτικά δεν πρόκειται να επιλυθεί και θα συνεχίσει να υφίσταται.\nΥπάρχουν πολλά στοιχεία ανίχνευσης, όταν ψάχνουμε για τρωκτικά. Όταν τα βρείτε θέστε στον εαυτό σας ορισμένες ερωτήσεις:\nΠοιο είναι το σχήμα και το μέγεθος τους; Αυτό βοηθάει στον προσδιορισμό του είδους. Είναι μαλακά και λαμπερά; Αυτό σας λέει ότι είναι παρόντα ζωντανά τρωκτικά. Η παρουσία μεγάλου αριθμού περιττωμάτων φανερώνει πληθυσμιακή αναπαραγωγή. Πως είναι τα περιττώματα (σκόρπια ή σε σωρούς); Αυτό θα υποδείξει το είδος και αν κινούνται εκτεταμένα. Πόσα φρέσκα περιττώματα υπάρχουν; Αυτό φανερώνει το μέγεθος της προσβολής. Ένας αρουραίος παράγει 40 περιττώματα ανά ημέρα και ο ποντικός περίπου 80.\nΠοιο είναι το μέγεθος και η εμφάνιση των αποτυπωμάτων (ποδιών); Τα αποτυπώματα του ποντικιού είναι μικρά ενώ των αρουραίων είναι μεγαλύτερα. Οι καφέ αρουραίοι (R. norvegicus) συνηθίζουν να περπατούν στις πατούσες των ποδιών ενώ οι μαύροι (R. rattus) με τα δάχτυλα των ποδιών. Ωστόσο παρόλο που τα αποτυπώματα των ποδιών και της ουράς μπορούν να παραμείνουν ορατά για πολλούς μήνες σε ατάραχη σκόνη είναι δύσκολο να διακριθεί αν πρόκειται για φρέσκα ή παλαιά ίχνη.\nΥπάρχουν κηλίδες από τρωκτικά; Οι μαύροι αρουραίοι αφήνουν χωριστές κηλίδες σε κατακόρυφες επιφάνειες ενώ οι καφέ αφήνουν συνεχείς κηλίδες. Σε βαριές μολύνσεις από ποντίκια το λίπος του σώματος μαζί με τη βρωμιά και τα ούρα δημιουργούν στήλες τις λεγόμενες στήλες ούρων.\nΟι τρύπες είναι ένδειξη φωλιάς! Έχουν χρησιμοποιηθεί πρόσφατα; Σκόνη και ιστοί αραχνών γύρω από την είσοδο των φωλιών δείχνει ότι δεν χρησιμοποιούνται πολύ. Αντίθετα φρεσκοροκανισμένο ξύλο που έχει φωτεινό χρώμα μαρτυρά πρόσφατη προσβολή από τρωκτικά.\nΚαταστροφές – Φθορές:\nΕίναι πρόσφατες; Φθορά σε πρόσφατα στοιβαγμένα προϊόντα δίνει πληροφορίες για τη διάρκεια και το μέγεθος της προσβολής αν και ένα ή δύο τρωκτικά μπορούν να προκαλέσουν σοβαρή καταστροφή και με μεγάλη ταχύτητα. Το χαρτί συχνά σκίζεται από τα ποντίκια για τις ανάγκες της φωλιάς.\nΑν δείτε ζωντανά τρωκτικά κατά τη διάρκεια της ημέρας τότε υπάρχουν τρία δυνατά σενάρια! Είτε βρίσκονται κοντά στη τροφή ή υπάρχει μεγάλη προσβολή ή το καταφύγιο τους έχει ενοχληθεί. Μεγάλος αριθμός τρωκτικών ειδικά ποντικιών δημιουργούν χαρακτηριστική μυρωδιά.\nΠροσδιορίστε την προσβολή:\nΠου βρίσκετε το καταφύγιο των τρωκτικών; Ψάξτε κάτω από ψυγεία, κάτω από παλέτες, κάτω από άχυρα κάτω από ξυλεία. Ελέγξτε τρύπες αποτυπώματα και περιττώματα στο έδαφος. Ποτέ μην υποτιμάτε το μέγεθος της προσβολής. Οι θέσεις των τρωκτικών που περιγράφηκαν αποτελούν απλώς παραδείγματα. Οι αρουραίοι και οι ποντικοί βρίσκονται παντού και όλοι οι χώροι θα πρέπει να επιθεωρούνται και στις τρεις διαστάσεις (σε μήκος, σε πλάτος και σε ύψος).\nΗ σωστή επιθεώρηση τρωκτικών σημαίνει πως θα πρέπει να έχουμε γνώση του τι ψάχνουμε, να χρησιμοποιούμε όλες μας τις αισθήσεις, να ρωτάμε πληροφορίες από το προσωπικό που βρίσκεται σε κάθε χώρο για την διακίνηση και την τοποθέτηση των εμπορευμάτων. Επίσης καθοριστικής σημασίας είναι ο σωστός έλεγχος του περιβάλλοντος χώρου εξωτερικά από το κτήριο που επιθεωρούμε. Τέλος απαραίτητα εργαλεία επιθεώρησης είναι τα γάντια προστασίας των χεριών μας, ένας καλός δυνατός φακός για να επιθεωρούμε σκοτεινά σημεία και ένας φακός «blacklight” που ακτινοβολεί στο υπεριώδες μήκος κύματος του φωτός για να ανιχνεύουμε γρήγορα και από απόσταση βλέννες και κηλίδες ούρων. Σε κάποιες περιπτώσεις μπορεί να χρειαστεί μικροκάμερα με μακρύ καλώδιο ώστε να μπορέσουν να επιθεωρηθούν χώροι πίσω από βαριά αντικείμενα που είναι αδύνατον να μετακινηθούν, χώροι πίσω από τοίχους γυψοσανίδων, χώροι πάνω από ψευδοροφές κλπ.\nΑνίχνευση Περιττωμάτων Τρωκτικών\nΤα περιττώματα αποτελούν τον πιο ασφαλή τρόπο ανίχνευσης προσβολής του χώρου από τα τρωκτικά. Ωστόσο η παρουσία και η συσσώρευση παλαιών περιττωμάτων δημιουργεί προβλήματα όπως:\nΑδυναμία διαπίστωσης νέας προσβολής του χώρου από τρωκτικά αφού είναι δύσκολο να γίνει διάκριση παλαιών από νέα περιττώματα.\nΑποτελούν κίνδυνο μόλυνσης των προϊόντων που βρίσκονται στον χώρο.\nΑποτελούν κίνδυνο για τη δημόσια υγεία.\nΠροξενούν κακή εντύπωση.\nΠροκαλούν δυσάρεστες μυρωδιές.\nΥπάρχει κίνδυνος επιβολής προστίμου αν ο χώρος είναι υγειονομικής σημασίας (εστιατόριο, ξενοδοχείο, βιομηχανία τροφίμων κλπ) από πιθανό έλεγχο των Κρατικών Υγειονομικών Υπηρεσιών.\nΓια αυτόπάντα ενημερώνουμε τον υπεύθυνο καθαριότητας του κάθε χώρου άμεσα εξηγώντας του τους κινδύνους που δημιουργούνται έτσι ώστε να φροντίσει άμεσα για την απομάκρυνση όλων των περιττωμάτων από τρωκτικά.\nΑιτίες Αποτυχίας Του Ελέγχου Των Τρωκτικών\nΣτις περισσότερες των περιπτώσεων αποτυχίας μίας εφαρμογής μυοκτονίας, οι λόγοι οφείλονται στον πλημμελή έλεγχο του χώρου και συνεπώς στην αδυναμία προσδιορισμού της προσβολής πριν από την εφαρμογή. Η σωστή επιθεώρηση (inspection) πριν από την εφαρμογή της μυοκτονίας είναι καθοριστικής σημασίας γιατί μέσω της επιθεώρησης υποδεικνύονται οι χώροι όπως φωλιές τρωκτικών και τα σημεία εισόδου εξόδου που θα πρέπει να δοθεί ιδιαίτερη σημασία στην καταπολέμηση.\nΠαρακάτω αναγράφονται αναλυτικά μία προς μία οι αιτίες αποτυχίας μίας εφαρμογής μυοκτονίας:\nΑποτυχία στην αναγνώριση του προβλήματος:\nΗ πιο κοινή αιτία φτωχού έλεγχου είναι η αποτυχία να ανιχνεύσουμε ένα μικρό αριθμό τρωκτικών τα οποία πολύ γρήγορα προξενούν μια πολύ μεγάλη προσβολή. Ο φτωχός έλεγχος και η αδυναμία άμεσης δράσης είναι οι κυριότεροι παράγοντες για την αποτυχία στην καταπολέμηση των τρωκτικών. Είναι σημαντικό να επιθεωρούνται όλοιοι χώροι του κτηρίου ή των κτηρίων που έχουμε την ευθύνη όπως αποθήκες, κελάρια, ιματιοθήκες, κανάλια καλωδιώσεων, φρεάτια ασανσέρ, σαφτ, κάτω από μηχανήματα ή παλέτες κλπ. Τις πιο πολλές φορές η αποτυχία να ενεργήσουμε με αυτό τον τρόπο έχει σαν συνέπεια να περιγράφουμε το συνεχιζόμενο πρόβλημα ως νέα προσβολή.\nΑποτυχία στην χρησιμοποίηση όλων των διαθέσιμων φαρμάκων ή μέσων:\nΣε επόμενο άρθρο θα αναφερθούμε εκτενώς σε όλες τις μεθόδους μυοκτονίας.Η μη σωστή επιλογή μυοκτόνου δολώματος καθώς και η μη χρησιμοποίηση παγίδων με κόλλα αποτελούν παράγοντες για την αποτυχία στην καταπολέμηση των τρωκτικών.\nΑποτυχία στον εντοπισμό εξωτερικών χώρων αναπαραγωγής:\nΤρωκτικά που τρέφονται σε κάποιο κτίριο μπορεί να φωλιάζουν σε εξωτερικούς χώρους ή γειτονικές εγκαταστάσεις. Εντοπίστε όλους τους πιθανούς χώρους αναπαραγωγής και τοποθετήστε εκεί μυοκτόνα δολώματα μέσα σε δολωματικούς σταθμούς. Αν οι εξωτερικοί χώροι δεν συμπεριλαμβάνονται στους χώρους ευθύνης σας, ενημερώστε τους υπεύθυνους (γειτονική κατοικία, ιδιοκτήτης οικόπεδου, δήμος, κλπ) έτσι ώστε να γνωρίζουν το πρόβλημα και ζητήστε τους την άδεια να εισέλθετε στον χώρο τους και να κάνετε όλες τις απαραίτητες ενέργειες.\nΓια τις δολώσεις και τους τύπους των σκευασμάτων μυοκτονίας θα αναφερθούμε αναλυτικά σε επόμενο άρθρο. Αυτό που πρέπει να γνωρίζεται και αποτελεί βασικό κανόνα της καταπολέμησης των ποντικών και των αρουραίων είναι πως η ανεπαρκής δόλωση οδηγεί στη αποτυχία της καταπολέμησης των τρωκτικών. Είναι προτιμότερο να χρησιμοποιηθεί περισσότερο μυοκτόνο σκέυσμα στην αρχική επέμβαση και να ελαττωθεί αργότερα παρά να κάνουμε οικονομία στη χρήση δολωμάτων και να χρησιμοποιούμε υπερβολικές ποσότητες αργότερα για μεγάλη χρονική περίοδο. Η αρχική επέμβαση θα μας υποδείξει τους χώρους όπου τα τρωκτικά καταναλώνουν περισσότερο δόλωμα. Δολώστε αυτούς τους χώρους με τοποθέτηση των δολωμάτων σε μικρότερες αποστάσεις πάντα μέσα σε δολωματικούς σταθμούς ασφαλείας.\nΟ επιτυχής έλεγχος των τρωκτικών προϋποθέτει την συνεργασία σας σε θέματα καθαριότητας και μόνωσης των χώρων καθώς και σωστής τοποθέτησης των εμπορευμάτων εάν πρόκειται για εταιρικό χώρο ή για χώρο που ζουν ή εργάζονταιάλλοιάνθρωποι. Εξηγείστε τους με υπομονή και αναλυτικά για ποιους λόγους επιβάλλεται η συνεργασία σας και παροτρύνετε τους να σας βοηθήσουν για το συλλογικό καλό όλων. Όλοι έχουν να κερδίσουν από έναν χώρο που είναι απαλλαγμένος από τρωκτικά.\nΣυνοψίζοντας οι πέντε χρυσοί κανόνες της επιτυχούς καταπολέμησης των τρωκτικών είναι:\nΗ πραγματοποίηση σωστού ελέγχου του χώρου.\nΗ αναγνώριση του προβλήματος όταν υπάρχει.\nΗ εκλογή των σωστών φαρμάκων ανάλογα με τις συνθήκες.\nΗ τοποθέτηση των δολωμάτων σε επαρκείς ποσότητες, στις σωστές θέσεις και τη χρησιμοποίηση βοηθητικών μέσων όπως κόλες και παγίδες.\nΗ παρότρυνση των ανθρώπων που ζουν ή εργάζονται στον χώρο να συνεργαστούν μαζί μας.\nΠαρατηρείτε λοιπόν πως 3 από τους 5 κανόνες της επιτυχούς καταπολέμησης των τρωκτικώνέχουν άμεση σχέση με την επιθεώρηση του χώρου, τον έλεγχο και την επικοινωνία και όχι με την εφαρμογή μυοκτονίας αυτή καθεαυτή!\nΤώρα πλέον μάθατε όλα τα μυστικά της σωστής επιθεώρησης ενός χώρου για παρουσία τρωκτικών, που είναι η αρχή και το τέλος ενός επιτυχούς προγράμματος μυοκτονίας. Σε επόμενο άρθρο θα αναλύσουμε όλες τις μεθόδους ελέγχου των τρωκτικών, τα επαγγελματικά προϊόντα που χρησιμοποιούνται για την καταπολέμηση ανάλογα με το είδος (ποντικών ή αρουραίων) τον τρόπο χρήσης τους και την συχνότητα των επεμβάσεων ενός επιτυχούς προγράμματος προληπτικής ή κατασταλτικής μυοκτονίας ανάλογα με την περίπτωση.\nΕάν έχετε προβλήματα με τρωκτικά και θέλετε επαγγελματική γνώμη ή βοήθεια οι συνεργάτες μου και εγώ θα χαρούμε πολύ να σας εξυπηρετήσουμε. Συμπληρώστε την φόρμα αίτησης συνεργασίας με τη Trap και τα υπόλοιπα τα αναλαμβάνουμε εμείς. Μπορείτε ακόμα να επικοινωνήστε μαζί μου απευθείας στο email d.bakalis@trap.gr ή να γράψετε τα σχόλια και τις παρατηρήσεις σας εδώ μετά το τέλος του άρθρου.Επίσης για οποιαδήποτε πληροφορία ή διευκρίνιση μην διστάσετε να επικοινωνήσετε μαζί μας καθημερινές 9:00 π.μ. – 5:00 μ.μ. στο τηλέφωνο 210 2134450.\nΜυοκτονία – Μέθοδοι


BMW R 18 Magnifica, από τη Radikal Chopper – Motorcycle Events\nΜια ιδιαίτερη custom δουλειά στην R 18 παρουσιάστηκε στην έκθεση Top Marques στο Μονακό.\nΧειροποίητη και κατασκευασμένη με υλικά όπως το μπρούτζος, το αλουμίνιο και το ξύλο, η BMW R 18 Magnifica αποτελεί έμπνευση του Raffaello Polchi, ιδιοκτήτη της Officine Riunite Milanesi, ο οποίος ανέθεσε τη δουλειά αυτή Andrea Radaelli της Radikal Chopper.\nΌπως λέει σχετικά ο Andrea, “η μοτοσυκλέτα πρέπει να είναι δική μου δημιουργία, δε θέλω να τροποποιήσω υπάρχοντα στοιχεία, όπως έχουν κάνει πολλοί άλλοι και τόσο καλά”.\nΗ πηγή της έμπνευσής του είναι οι προπολεμικές μοτοσυκλέτες και κυρίως η BMW R 37, δηάδή αντικείμενα που “διαθέτουν μια μοναδική γοητεία που οι σημερινές μοτοσυκλέτες δε μπορούν να αναπαράξουν”.\nΣε αυτή τη λογική εντάσσεται και η χρήση ξύλου, το οποίο μπήκε στη Magnifica για να της δώσει ένα “ζωντανό” εξάρτημα, μια αύρα που θυμίζει τα ξύλινα τιμόνια των προπολεμικών αυτοκινήτων, εκφρασμένη εδώ με ένα μεγάλο κομμάτι μαόνι στην ουρά.\nΗ δουλειά που έγινε σε αυτήν την custom R 18 δεν πέρασε από σύγχρονα σχεδιαστικά λογισμικά, μα κυρίως από το σχέδιο στο χέρι του Radaelli και την ικανότητα και φαντασία του στην κατασκευή. Σχεδόν τίποτα πάνω στη Magnifica δε βρίσκεται στα ράφια του εμπορίου, καθώς στην πλειοψηφία τους κατασκευάστηκαν στο χέρι από τη Radikal Chopper, ακόμη και το billet μπροστινό σύστημα ανάρτησης, οι δισκόπλακες και οι δαγκάνες των φρένων – εξαιρούνται μόνο οι ζάντες.\nΜηχανολογικώς δε θα βρούμε αλλαγές στο R 18, τα ηλεκτρονικά του είναι απολύτως εργοστασιακά, ομοίως και το θερμικό του κομμάτι (κινητήρας), ενώ δεν σημειώνεται καμιά απολύτως αλλαγή στη γεωμετρία: διαστάσεις, τροχοί και αναρτήσεις έχουν ακριβώς ως και στο μοντέλο μαζικής παραγωγής.\nΑυτό που άλλαξε δραματικά ωστόσο στο συνεργείο της Radikal Chopper ωστόσο είναι το βάρος, καθώς η Magnifica ζυγίζει γύρω στα 250 κιλά, δηλαδή σχεδόν 100 λιγότερα από τα 345 του στοκ μοντέλου!\nΔείτε στη συνέχεια το βίντεο της BMW R18 Magnifica


Πρώτες εντυπώσεις, για τα λεφτά τους δεν το συζητώ, πολύ καλά! Από θέμα κατασκευής, ελαφρύ πλαστικό αλλά φαίνεται να αντέχει. Τα κουμπιά είναι καλούτσικα, εχει και φωτισμό στο πλάι. Επέλεξα λευκό γιατί το μαύρο είναι δαχτιλομαγνήτης. Ειναι over ear και μου καλύπτει τα "μεγάλα μου αυτιά" και είναι από πολύ μαλακιά δερματίνη. Φορτίζει με microusb, έχει μικρόφωνο, κουμπιά για μουσική(pause κλπ). Από ήχο με σύνδεση blue tooth σε youtube είναι λίγο φλάτ αλλά καθαρός όσο όσο θα έλεγα εγώ, ΑΛΛΑ έχει και την επιλογή για να το συνδέσεις με 3.5 που εκεί έχει βελτιώνεται ακόμα περισσότερο ο ήχος και έχει έξτρα μικρόφωνο το καλώδιο με ρυθμίσεις για τον ήχο. Η μπαταρία κρατάει αρκετά, το έχω μια βδομάδα και ακόμα να μου τελειώσει. Το μικρόφωνο ειναι πολύ καλό. Zobacz więcej


Η ΟΜΟΙΟΠΑΘΗΤΙΚΗ ΣΤΙΣ ΦΟΒΙΕΣ\nΑνάμεσα στα προβλήματα που ταλαιπωρούν σήμερα τον σύγχρονο άνθρωπο είναι και οι φοβίες. Εκατοντάδες φοβίες που προκαλούν σοβαρό ανασταλτικό παράγοντα για μια υγιή και ισορροπημένη ζωή. Εννοείται ότι εκτός από προσωπικές αιτίες έχουν συμβάλλει τα μέγιστα στη διόγκωση του προβλήματος και οι συνθήκες που έχουμε οικοδομήσει στη καθημερινή ζωή και στην κοινωνία μας.\nΗ σημερινή Δυτική κοινωνία διέρχεται από μια πολύπλευρη κρίση, κατά πρώτο λόγο αξιών και κατόπιν οικολογική και οικονομική, που εξάγεται σε ολόκληρο τον πολύπαθο πλανήτη μας. Η κρίση είναι επίσης κρίση υγείας και πρώτιστα ψυχικής υγείας. Το κυρίαρχο είδος του πλανήτη, ο άνθρωπος, δεν βρίσκεται σε ψυχική υγεία και αυτοκαταστρέφεται πλανητικά με ταχείς ρυθμούς. Βρίσκεται ήδη στην κρίσιμη καμπή και θα πρέπει να καθίσει να σκεφτεί και να δράσει ανάλογα και μάλιστα γρήγορα. Ήδη έχουν εμφανισθεί τα ανησυχητικά αποτελέσματα της πλανητικής ανισσοροπίας με πολύ έντονα φαινόμενα της φύσης, σεισμούς, φωτιές, τσουνάμι, ηφαιστιακές δράσεις κλπ.\nΣε επίπεδο υγείας η πολύπλευρη κρίση δημιουργεί και επαυξάνει τις φοβίες. Αυτές αποτελούν τόσο συχνό φαινόμενο έλλειψης ψυχικής ισορροπίας που δίκαια μπορεί να θεωρηθεί ότι αποτελούν μέρος αυτού που κάποιος απεκάλεσε «ψυχικές επιδημίες». Φαίνεται ότι αυτές θα απασχολήσουν πολύ τον θεραπευτή του σήμερα και του κοντινού αύριο και για αυτές θα πρέπει να είναι κατάλληλα προετοιμασμένος.\nΣτην Ομοιοπαθητική έχουν καταγραφεί λεπτομερώς πάρα πολλές δεκάδες φοβιών. Γενικά στην επιστήμη μας έχει πάντα την ιδιάζουσα σημασία η λεπτομέρεια. Όλα τα συμπτώματα του ασθενούς λαμβάνονται και καταγράφονται λεπτομερώς. Η φροντίδα που έχει ο ασθενής της Ομοιοπαθητικής είναι μοναδική και δεν την έχουν οι ασθενείς που προσέρχονται σε κάποιο ιατρείο ιατρού ειδικότητας για 10 λεπτά. Στην Ομοιοπαθητική αφιερώνουμε μια, δύο ή εάν χρειασθεί και τρεις ώρες στον ασθενή και αυτό συχνά δεν γίνεται ούτε καν στα νοσοκομεία. Δεν είναι κουβέντα καθ’ υπερβολή. Ας σκεφτεί μόνο κάποιος που βρέθηκε ασθενής στο νοσοκομείο πόση ώρα είδε και μίλησε με τον γιατρό.\nΗ λεπτομερής λήψη του ιστορικού που αναφέρθηκε γίνεται από τους καλούς ομοιοπαθητικούς και επίσης γίνεται συστηματικά και στον ΠΟΛΥΧΩΡΟ ΟΜΟΙΟΠΑΘΗΤΙΚΗΣ ΑΘΗΝΩΝ. Είναι αλήθεια ότι κάτι τέτοιο, όταν γίνεται σωστά, έχει αποτελέσματα που εκτιμώνται ιδιαίτερα από τους ασθενείς. Σε τελική ανάλυση δεν πρέπει να ξεχνάμε ότι η αληθινή θεραπεία είναι πάνω από όλα επικοινωνία του θεραπευτή με τον θεραπευόμενο. Αρχίζει από εκεί.\nΗ ολιστική προσέγγιση στα ζητήματα της υγείας απαιτεί επικοινωνία και ειλικρινή από καρδιάς προσπάθεια βοήθειας του ασθενούς. Ο θεραπευτής πρώτα από όλα πρέπει να μάθει πώς να πλησιάζει τις καρδιές των ανθρώπων. Μόνο έτσι ο ασθενής θα ανοιχτεί για να μας πει ειλικρινά και λεπτομερώς τι του συμβαίνει. Στα ψυχολογικά προβλήματα αυτό είναι εκ των ουκ άνευ. Ο θεραπευτής πρέπει να δώσει στη θεραπεία τον καλύτερο εαυτό του, αλλά αυτό δεν μπορεί να γίνει αποτελεσματικά εάν από μέρους του ασθενούς δεν δοθούν πλήρεις πληροφορίες. Με την ευκαιρία θα πρέπει να πούμε ότι η Ομοιοπαθητική θα μπορούσε να είναι το καλύτερο θεραπευτικό «εργαλείο» για τον ψυχολόγο, τον ψυχοθεραπευτή ή τον ψυχίατρο. Αν το ήξερε μονάχα!\nΑς δούμε όμως ποιες φοβίες μπορεί να θεραπεύσει η Ομοιοπαθητική. Από τις πλέον συνηθισμένες έως τις πιο σπάνιες και παράξενες. Στο 1300 σελίδων βιβλίο που εκδώσαμε, το ΕΛΛΗΝΙΚΟ REPERTORY ΟΜΟΙΟΠΑΘΗΤΙΚΗΣ καταγράφονται 140 φοβίες. Πολύ συχνές είναι οι φοβίες για τον θάνατο, τον καρκίνο, το σκοτάδι, το μέλλον, τους κλέφτες, τις κατσαρίδες, τα έντομα, τις ασθένειες, το AIDS, τον γιατρό, τις εξετάσεις του σχολείου, για τον οδοντίατρο, για το αεροπορικό ταξίδι, φοβία μήπως πάθουν κάτι τα αγαπημένα μας πρόσωπα, φόβο μήπως τρελαθεί, κλειστοφοβία, αγοραφοβία, φόβο σκηνικής παρουσίας σε ηθοποιούς (τρακ), κλπ.\nΗ αντιμετώπιση του προβλήματος πολύ συχνά είναι ιδιοσυγκρασιακή. Αυτό σημαίνει ότι λαμβάνεται ένα πλήρες ιστορικό του ασθενούς με σκοπό να χορηγηθεί το λεγόμενο ιδιοσυγκρασιακό ομοιοπαθητικό φάρμακο. Αυτό θα εξισορροπήσει τον ασθενή σε όλα τα επίπεδά του, από το ψυχικό έως το σωματικό. Πολύ σύντομα θα τον ανακουφίσει και λίγο μετά θα τον απαλλάξει από την φοβία ή τις φοβίες του. Και είναι γεγονός ότι υπάρχουν ασθενείς που δεν έχουν μια μόνο φοβία αλλά πολλές ή πάρα πολλές.\nΟμοιοπαθητικά φάρμακα όπως η Calcarea carbonica, το Argentum nitricum, o Phosphorus, η Mancinella, κλπ. έχουν την δική τους ισχυρή θεραπευτική επίδραση σε πληθώρα φοβιών. Όταν χορηγούνται με τον κατάλληλο τρόπο, δηλαδή στην κατάλληλη δυναμοποίηση και επανάληψη απαλλάσσουν αρκετά σύντομα τον ασθενή από το πρόβλημά του.\nΣτον ΠΟΛΥΧΩΡΟ ΟΜΟΙΟΠΑΘΗΤΙΚΗΣ ΑΘΗΝΩΝ για τις φοβίες, εκτός από την Ομοιοπαθητική, χρησιμοποιούμε πολύ συχνά και ανθοϊάματα του Δρος Bach με επίσης πολύ καλά αποτελέσματα. Επίσης παρέχεται ψυχολογική υποστήριξη με εκτενή συζήτηση και διαφώτιση του προβλήματος του ασθενούς. Το σύνολο όσων αναφέρθηκαν αποτελεί την ολιστική προσέγγιση που πολύ συχνά βοηθάει ουσιαστικά τον ασθενή.\nΤο θεραπευτικό αποτέλεσμα στις φοβίες, όπως αναφέρθηκε, γίνεται αισθητό πολύ γρήγορα σε μερικές εβδομάδες ή μερικούς μήνες και μάλιστα με φάρμακα χωρίς παρενέργειες. Θεωρούμε ότι η προσέγγιση της Ομοιοπαθητικής είναι ρεαλιστική, αποτελεσματική και επίσης οικονομική. Εάν έχετε κάποια φοβία που σας ταλαιπωρεί, σκεφθείτε όσα διαβάσατε και πράξτε ανάλογα! Για παράδειγμα η φοβία για το αεροπορικό ταξίδι μπορεί να αντιμετωπισθεί σχετικά εύκολα με την Ομοιοπαθητική.


Ελλάδα του κόσμου | Η ΚΑΘΗΜΕΡΙΝΗ\nΜια έκθεση στο ΜΕΤ της Νέας Υόρκης για τρεις αιώνες ελληνιστικής τέχνης και μια ανταλλαγή σπάνιων θησαυρών στο πλαίσιο του Έτους Ελλάδας-Ρωσίας. Αυτήν την άνοιξη, το ενδιαφέρον είναι στραμμένο στα τρία μεγαλύτερα μουσεία του κόσμου, που επιστρέφουν στο αρχαιοελληνικό παρελθόν της Ελλάδας.\nΤο ΜΕΤ παρουσιάζει πρώτη φορά σε αμερικανικό έδαφος 256 αντικείμενα, τα περισσότερα από το Μουσείο Περγάμου του Βερολίνου, ενώ το Μουσείο Ακρόπολης και το Ερμιτάζ της Αγίας Πετρούπολης εγκαινιάζουν κύκλο δράσεων με σπουδαίες ανταλλαγές.\nΦΩΤΟΓΡΑΦΙΕΣ ΑΠΟ ΤΙΣ ΣΥΛΛΟΓΕΣ ΤΟΥ ΜΟΥΣΕΙΟΥ ΤΗΣ ΑΚΡΟΠΟΛΗΣ, ΤΟΥ ΕΡΜΙΤΑΖ ΚΑΙ ΤΟΥ ΜΕΤ.\nΤο Μουσείο Ακρόπολης φιλοξενεί τρία σκυθικά αντικείμενα από τον βασιλικό τύμβο Kul Oba στην Κριμαία, φιλοτεχνημένα από Έλληνες αποίκους εκεί, και το Ερμιτάζ θα εκθέσει την περίφημη αρχαϊκή Κόρη 670, που φεύγει πρώτη φορά από την Ελλάδα για το ταξίδι της στο κόσμο. —Μουσείο Ακρόπολης και Ερμιτάζ μέχρι 02/10, ΜΕΤ μέχρι 17/07


events – Σελίδα 3 – ΕΛΛΗΝΙΚΟΣ ΣΥΛΛΟΓΟΣ ΠΑΤΣΓΟΥΩΡΚ\n7 Μαΐου, 2019 Αφήστε ένα σχόλιο\nΧρόνια πολλά σε όλους. Η αντίστροφη μέτρηση για την έκθεσή μας με τον τίτλο «ΟΡΙΑ» στο Μουσείο της Αγγελικής Χατζημιχάλη, άρχισε. Τα εγκαίνια θα γίνουν το Σάββατο 18 Μαϊου 12-2 το μεσημέρι. Οι μέρες και ώρες λειτουργίας θα είναι: από Τρίτη μέχρι και Παρασκευή 9.00-19.00 και Σάββατο και Κυριακή 9.00-2.00. Η έκθεση θα λειτουργήσει για … Συνεχίστε την ανάγνωση Έκθεση στο Μουσείο Αγγελικής Χατζημιχάλη\nΧριστουγεννιάτικη γιορτή και κλήρωση λαχειοφόρου\n17 Δεκεμβρίου, 2018 17 Δεκεμβρίου, 2018 Αφήστε ένα σχόλιο\nΤο Σάββατο που μας πέρασε κάναμε τη Χριστουγεννιάτικη γιορτή μας, όπως πάντα στο αγαπημένο Μύρτιλο. Μαζευτήκαμε, τα είπαμε, γελάσαμε και περάσαμε καλά επίσης όπως πάντα. κάναμε και την κλήρωση για την 1η μας λαχειοφόρο. Τα δώρα και τα νούμερα που κέρδισαν, τα βλέπετε παρακάτω. Οι Χαλκιδείς έσκισαν. Ο Αργύρης πούλησε τόσο πολλούς λαχνούς που τελικά κέρδισαν, … Συνεχίστε την ανάγνωση Χριστουγεννιάτικη γιορτή και κλήρωση λαχειοφόρου\nΚαι ναι ήρθε η ώρα να μαζευτούμε!\n10 Δεκεμβρίου, 2018 10 Δεκεμβρίου, 2018 Αφήστε ένα σχόλιο\nΤο Σάββατο 15 Δεκεμβρίου, στις 6 το απόγευμα στο αγαπημένο μας πια Μύρτιλο. Θα κάνουμε τη Χριστουγεννιάτικη γιορτή μας και φυσικά και την κλήρωση για τη λαχειοφόρο μας. Δείτε εδώ πώς θα έρθετε. Τα δώρα μας πολλά, μεγάλα και μικρά. 60 και παραπάνω δώρα θα κληρωθούν και για τον λόγο αυτό αποφασίσαμε την καθιερωμένη μας … Συνεχίστε την ανάγνωση Και ναι ήρθε η ώρα να μαζευτούμε!\n19 Οκτωβρίου, 2018 19 Οκτωβρίου, 2018 Αφήστε ένα σχόλιο\nΓια μια ακόμα φορά, μετά από χορηγία των διοργανωτών της Χειροτέχνικα, ο Σύλλογός μας θα βρεθεί στη γιορτή της Χειροτεχνίας. 2,3 και 4 Νοεμβρίου θα μας βρείτε στη Hellexpo στο Μαρούσι με εκπλήξεις!


Η δίκη της Χρυσής Αυγής και η φασιστική απειλή σήμερα | JailGoldenDawn\njailgoldendawn / 05/03/2018\n(Κείμενο: Θανάσης Καμπαγιάννης, Εποχή, 4/3/2018)\nΌταν η πολιτική και η δημοσιογραφική “κοινή γνώμη” δεν στουθοκαμηλίζει για τη φασιστική απειλή, τείνει να πανικοβάλλεται. Τούτο το έργο το έχουμε δει πολλές φορές τα τελευταία χρόνια στην Ελλάδα, αλλά η παράσταση δεν προβλέπεται να κατέβει, αν και ελάχιστα πετυχημένη.\nΤην αφορμή έδωσε αυτή τη φορά η τελευταία δημοσκόπηση της Metron Analysis για το Βήμα της προηγούμενης Κυριακής. Μια δημοσκοπική αύξηση της πρόθεσης ψήφου στη Χρυσή Αυγή κατά μία ποσοστιαία μονάδα (από το 5,2% τον Νοέμβρη του 2017 σε 6,2% σήμερα) μετατράπηκε σε άνοδο “τριών μονάδων” (!), στο περίφημο 9,4%, στα πλαίσια των γνωστών δημοσκοπικών “εκτιμήσεων” που είναι απαραίτητες προκειμένου το 23% της Νέας Δημοκρατίας να μετατρέπεται σε 34,9%. Πρόκειται για το γνωστό και ως “φλερτ με την αυτοδυναμία”, που πρέπει αναγκαστικά να γίνει πρωτοσέλιδο, ανεξαρτήτως τιμήματος. Η φασιστική απειλή όμως είναι πολύ σοβαρή στη χώρα μας για να την αναλύουμε με τόσο εντυπωσιοθηρικά εργαλεία. Χρειάζεται να σκύψουμε στο ζήτημα λίγο πιο προσεκτικά.\nΗ Χρυσή Αυγή αντιμετωπίζει ένα πολιτικό και υπαρξιακό αδιέξοδο μετά τον Σεπτέμβρη του 2013, τη θυσία του Παύλου Φύσσα και τον μαζικό αντιφασιστικό ξεσηκωμό που οδήγησε στην έναρξη της σε βάρος της ποινικής δίωξης. Από τη μια πλευρά, έχει αναγκαστεί να αποσύρει προσωρινά τα τάγματα εφόδου εξαιτίας της εξελισσόμενης δίκης των ηγετικών στελεχών της. Η δίκη αποτελεί τη μεγαλύτερη αμφισβήτηση της νομικής υπόστασης της οργάνωσης στα 30 χρόνια λειτουργίας της. Η συνένωση δεκάδων επιθέσεων της ναζιστικής οργάνωσης σε μία υπόθεση αποκαλύπτει την πολύχρονη εγκληματική της δράση. Η διαδικασία στο ακροατήριο είναι κόλαφος: οι μάρτυρες όχι μόνο επανέλαβαν αυτά που κατέθεσαν στην προδικασία, αλλά στοιχειοθέτησαν ακόμα περισσότερο το κατηγορητήριο. Τα έγγραφα που αυτή την περίοδο αναγιγνώσκονται στο δικαστήριο είναι συντριπτικά: οι δολοφονικές επιθέσεις δεν ήταν άθροισμα τυχαίων περιστατικών, αλλά σχέδιο της ηγεσίας για την τρομοκράτηση των εχθρών και των πολιτικών της αντιπάλων.\nΑπό την άλλη πλευρά, όμως, η Χρυσή Αυγή δεν υπάρχει χωρίς βία. Η Χρυσή Αυγή δεν είναι ούτε μπορεί να μετατραπεί σε ΛΑΟΣ. Ας πάρουμε τοις μετρητοίς τα λόγια του Αρχηγού της: “Εμείς δεν είμαστε Λεπέν… Είμαστε η σπορά των ηττημένων του 1945, αυτό είμαστε. Οι εθνικιστές, οι εθνικοσοσιαλιστές, οι φασίστες”. Οι ομάδες κρούσης της ναζιστικής οργάνωσης είναι το DNA της. Γι’ αυτό, αν και νομικά αυτοκτονικό διαρκούσης της δίκης, η Χρυσή Αυγή πρέπει – έστω και μετρημένα – να εγκληματεί για να στέλνει το μήνυμα στον σκληρό πυρήνα των μελών και των οπαδών της ότι δεν έχει αλλάξει. Οι παράγοντες της δίκης έχουμε δεχτεί το μεράδι της βίας που μας αναλογεί: επίθεση σε δύο μάρτυρες, φίλους του Παυλου Φύσσα, την πρώτη μέρα της δίκης, αλλά και σε αλληλέγγυα γυναίκα στο κοινό κατά τη διάρκειά της, ξυλοδαρμός της δικηγόρου Ευγενίας Κουνιάκη τον Νοέμβριο του 2017 έξω από το Εφετείο, δολοφονική επίθεση στη δικηγόρο Ελευθερία Τομπατζόγλου την προηγούμενη Κυριακή στον κοινωνικό χώρο Φαβέλα. Έξω από τη δίκη, ξεχωρίζει το παρολίγον μοιραίο χτύπημα στον σπουδαστή Αλέξη Λάζαρη τον Μάρτιο του 2017, από τον ήδη καταδικασθέντα υπεύθυνο Ασφάλειας των κεντρικών γραφείων της οργάνωσης Χρήστο Ζέρβα.\nΗ μάχη αυτή έχει και την προφανή δικαστική της διάσταση. Η δίκη πρέπει να προχωρήσει και να ολοκληρωθεί με τους καλύτερους δυνατούς όρους. Τα αιτήματα των θυμάτων και της πολιτικής αγωγής παραμένουν ενεργά: εξασφάλιση της δημοσιότητας και της προσβασιμότητας της δίκης που έχουν πάλι υποχωρησει με τη διολίσθηση διεξαγωγής της στον Κορυδαλλό, προστασία των θυμάτων και των παραγόντων της δίκης από τη χρυσαυγίτικη βία, παροχή όλων των απαιτούμενων τεχνικών διευκολύνσεων στο δικαστήριο για το έργο του, στήριξη της νομικής παρουσίας της πολιτικής αγωγής, παρουσία κοινού για την εξασφάλιση της δημοσιότητας.\nΑν τα πράγματα κινηθούν κανονικά, προς τα τέλη του 2018 η ηγεσία της Χρυσής Αυγής θα κληθεί να προσέλθει στο εδώλιο του κατηγορουμένου και να απολογηθεί. Θα είναι μια δύσκολη επιλογή για τον Μιχαλολιάκο, αλλά και μια σημαντική στιγμή για την ελληνική κοινωνία: ο μόνος διάλογος που μπορεί να έχει μια δημοκρατική έννομη τάξη με τους πολιτικούς εκφραστές του ναζισμού είναι στα πλαίσια της δίκης και της απολογίας τους. Το δικαστήριο θα διαθέτει στο τελος της αποδεικτικής διαδικασίας όλα τα στοιχεία για να καταδικάσει τους κατηγορούμενους. Το αν θα το κάνει θα εξαρτηθεί και από το μήνυμα που θα στέλνει η κοινωνία στη δικαστική αίθουσα.\n*Ο Θανάσης Καμπαγιάννης είναι δικηγόρος πολιτικής αγωγής των Αιγύπτιων αλιεργατών στη δικη της Χρυσής Αυγής.\n05/03/2018 in Αιγύπτιοι αλιεργάτες, Δίκη Χρυσής Αυγής, Παρεμβάσεις, Πολιτική Αγωγή.\n← Το παζλ της ακροδεξιάς βίας\nΝέα δεδομένα: η αλλαγή των ισχυρισμών της υπεράσπισης ξεσκεπάζει την εγκληματική οργάνωση →


Μπορεί η επικοινωνία να ταυτιστεί με τις μολυσμένες τροφές; *Της Σταματίας Γκαραλιάκου | Grevenamedia.gr - 24 ώρες Τοπικές ειδήσεις Δυτ Μακεδονίας\n1 Απρ, 2021 Γρεβενά, Ειδήσεις, Πολιτιστικά 0\nΗ τροφή, το βασικό προϊόν για την επιβίωση του ανθρώπου, ήταν στην αρχή τόσο δυσεύρετη, με αποτέλεσμα ο κόσμος να πεθαίνει από πείνα. Με την γεωργική επανάσταση, οι άνθρωποι άρχισαν να καλλιεργούν προκειμένου να τραφούν, όμως πίσω από την επιτυχία βρισκόταν τα φυτοφάρμακα που φέρουν την ευθύνη για πολλές αρρώστιες. Με την πάροδο του χρόνου στο προσκήνιο εμφανίστηκαν μολύνσεις στις αγελάδες και τα πτηνά, ονομαζόμενες ‘’τρελές αγελάδες’’ και ‘’η γρίπη των πουλερικών’’, αντίστοιχα. Ερχόμενοι ωστόσο στο σήμερα, βλέπουμε τους νέους κυρίως να απολαμβάνουν ποικιλία τυποποιημένων προϊόντων και να τα προτιμούν σε μεγάλο βαθμό από το σπιτικό φαγητό. Συνειδητοποιήσαμε έτσι, ότι στην αρχή μπορούσαμε να πεθάνουμε από πείνα στο εξής μπορούμε να πεθάνουμε από μολυσμένη τροφή.\nΠροηγούμενο …Όλα είναι ένα Ψέμα…Καλή Πρωταπριλιά…*Του Ευθύμη Πολύζου\nΕπόμενο Σύλληψη 23χρονου στην Καστοριά για παράνομη μεταφορά 7 αλλοδαπών


4. Είναι ωραίο να μοιράζεστε — Εάν εξετάζετε πληροφορίες που συνοδεύονται από γραφήματα ή στατιστικά στοιχεία ή εάν αναφέρεστε σε εξωτερικά έγγραφα, βεβαιωθείτε ότι μπορούν όλοι να σας παρακολουθήσουν. Χρησιμοποιήστε την κοινή χρήση οθόνης, έτσι ώστε να μπορείτε να κατευθύνετε την προσοχή του ακροατηρίου σας και να έχουν όλοι τον ίδιο προσανατολισμό. Αυτό μπορεί να περιορίσει τις ερωτήσεις του τύπου “Μια στιγμή, πού είμαστε;”, καθώς και το κλασικό “Περιμένετε, πρέπει να πάω στη σωστή σελίδα”. Η κοινή χρήση της οθόνης σας καταργεί τις παύσεις και τις στιγμές σύγχυσης. Να θυμάστε μόνο: εάν κάνετε κοινή χρήση της οθόνης σας, φροντίστε να απενεργοποιήσετε τυχόν προγράμματα ή ειδοποιήσεις ηλεκτρονικού ταχυδρομείου, τηλεφώνου ή ανταλλαγής μηνυμάτων, για να μην εμφανιστεί στην οθόνη κάτι που δεν θέλετε να δουν οι συμμετέχοντες.\nΤι έχω μάθει μετά από 10 χρόνια ως επικεφαλής μιας διαφημιστικής εταιρείας


Οι 10 καλύτερες προσφορές για ξενοδοχεία - Kherson\nΟι καλύτερες προσφορές ξενοδοχείων - Kherson, Kherson Oblast\nKherson - Προσφορές ξενοδοχείων\n35 επιχειρήσεις – Kherson\nΝο 1 από 35 ξενοδοχεία με την καλύτερη σχέση ποιότητας-τιμής: Kherson\nΝο 2 από 35 ξενοδοχεία με την καλύτερη σχέση ποιότητας-τιμής: Kherson\nΝο 3 από 35 ξενοδοχεία με την καλύτερη σχέση ποιότητας-τιμής: Kherson\nΝο 4 από 35 ξενοδοχεία με την καλύτερη σχέση ποιότητας-τιμής: Kherson\nΝο 5 από 35 ξενοδοχεία με την καλύτερη σχέση ποιότητας-τιμής: Kherson\nΝο 6 από 35 ξενοδοχεία με την καλύτερη σχέση ποιότητας-τιμής: Kherson\nKherson: Άλλα ξενοδοχεία εκεί κοντά (24)\n51,6 χλμ. από Kherson\n60,0 χλμ. από Kherson\n50,7 χλμ. από Kherson\n59,0 χλμ. από Kherson\n59,5 χλμ. από Kherson\n60,8 χλμ. από Kherson\n62,1 χλμ. από Kherson\n62,5 χλμ. από Kherson\n62,6 χλμ. από Kherson\n62,7 χλμ. από Kherson\n62,8 χλμ. από Kherson\n63,1 χλμ. από Kherson\n63,2 χλμ. από Kherson\n63,7 χλμ. από Kherson\n0,5 χλμ. από Kherson\n7,6 χλμ. από Kherson\n21,3 χλμ. από Kherson\n58,7 χλμ. από Kherson\nPiligrim 2 Hotel(Mykolayiv)\n59,2 χλμ. από Kherson\n59,7 χλμ. από Kherson\n59,8 χλμ. από Kherson\nKherson: Δείτε περισσότερα ξενοδοχεία


Η Ρωσία ενέκρινε εμβόλιο κατά του κορωνοϊού | Περιβάλλον & Επιστήμη | DW | 11.08.2020\nΗ Ρωσία εξέπληξε σήμερα τους πάντες και ανακοίνωσε ότι ενέκρινε το πρώτο εμβόλιο κατά του κορωνοϊού. Σε τηλεδιάσκεψη με την ρωσική κυβέρνηση ο πρόεδρος Βλαντιμίρ Πούτιν δήλωσε: «Γνωρίζω ότι το εμβόλιο είναι αποτελεσματικό και διασφαλίζει ανοσία διαρκείας και, επαναλαμβάνω, πέρασε όλους τους απαραίτητους ελέγχους». Ο ρώσος πρόεδρος πρόσθεσε μάλιστα ότι μια από τις κόρες του έκανε το εμβόλιο.\nΓια να δείξουν την εμπιστοσύνη τους στο νέο εμβόλιο, εκτός από τα 38 άτομα που συμμετείχαν στις κλινικές δοκιμές, εμβολιάστηκαν μερικοί αξιωματικοί, ανώτατα κυβερνητικά στελέχη, καθώς και ο επικεφαλής της ερευνητικής ομάδας ανάπτυξης του εμβολίου Αλεξάντερ Γκίντσμπουργκ. Αμέσως μετά την έγκριση του νέου εμβολίου η Μόσχα προτίθεται να το δοκιμάσει σε μεγαλύτερες ομάδες ανθρώπων. Σύμφωνα με το ρωσικό υπουργείο Υγείας οι δοκιμές σε περίπου 800 άτομα θα κληθούν να επιβεβαιώσουν τα αποτελέσματα των πρώτων ερευνών.\nΥπό κανονικές συνθήκες η έγκριση ενός εμβολίου προϋποθέτει την επιτυχή ολοκλήρωση της λεγόμενης Φάσης ΙΙΙ. Στο καθοριστικό αυτό στάδιο των κλινικών δοκιμών εμβολιάζονται χιλιάδες άτομα διότι μόνο έτσι μπορούν να εντοπιστούν πιθανές παρενέργειες. Σε περίπτωση που προκύψουν σε αυτή τη φάση σοβαρές παρενέργειες, οι ερευνητές είναι σε θέση να εξαγάγουν σημαντικά συμπεράσματα για το σύνολο του πληθυσμού.\nΤο Gam-Covid-Vac Lyo βοηθά τον οργανισμό να αντιδράσει\nΕμβολιάστηκε και η κόρη του Πούτιν\nΌπως ανακοίνωσε το ρωσικό υπουργείο Υγείας, από τον Οκτώβριο θα αρχίσει ο εμβολιασμός κατ΄ αρχήν γιατρών και δασκάλων και μετά σταδιακά του υπόλοιπου πληθυσμού της χώρας. Σύμφωνα με το υπουργείο Βιομηχανίας, στις αρχές του 2021 θα διατίθενται κάθε μήνα “αρκετά εκατομμύρια δόσεις”.\nΤα επίσημα ρωσικά στοιχεία στη μάχη κατά της νόσου Covid-19 κάνουν λόγο για περίπου 900.000 κρούσματα κορωνοϊού στη χώρα, με τους νεκρούς να ανέρχονται στους 15.000. Η θνησιμότητα θεωρείται εξαιρετικά χαμηλή αν λάβουμε υπόψη ότι ο ρωσικός πληθυσμός ξεπερνά τα 330 εκατομμύρια.\nΤο εμβόλιο Gam-Covid-Vac Lyo παρασκευάστηκε στο επιδημιολογικό ινστιτούτο Γκαμαλέγια της Μόσχας. Με τη βοήθεια ειδικού γενετικού υλικού ο ανθρώπινος οργανισμός αναγνωρίζει τον κορωνοϊό ως απειλή και παράγει αντισώματα. Έτσι στην ουσία ο οργανισμός παράγει τα δικά του αντιγόνα, με τα οποία καταπολεμάται ο κορωνοϊός. Τέτοιου είδους εμβόλια ωστόσο ενδέχεται να παρουσιάσουν παρενέργειες, σε περίπτωση που το ανοσοποιητικό σύστημα δεν αποδεχθεί το ειδικό γενετικό υλικό και αντιδράσει.\nΗ αδιαφανής πληροφόρηση της Μόσχας αναφορικά με τα κρούσματα της πανδημίας και την καταπολέμησή της στη Ρωσία δεν δημιουργεί κλίμα εμπιστοσύνης στις χώρες του εξωτερικού. Εκτός αυτού τα αποτελέσματα των κλινικών ερευνών για το νέο εμβόλιο δεν έχουν ακόμα δημοσιευθεί. Το μόνο γνωστό είναι ότι στις πρώτες δοκιμές συμμετείχαν 38 άτομα και ότι δεν υπήρξαν παρενέργειες. Άγνωστο είναι επίσης αν το εμβόλιο μπορεί άφοβα να χορηγηθεί σε άτομα με υποκείμενα νοσήματα και αν εν τέλει είναι πράγματι αποτελεσματικό, χωρίς να έχουν πραγματοποιηθεί οι απαιτούμενες δοκιμές της Φάσης ΙΙΙ.\nΔεν εισακούστηκαν οι προειδοποιήσεις ειδικών\nΕκατομμύρια δόσεις έτοιμες αρχές 2021, υπόσχεται η Μόσχα\nΟ ρωσικός σύνδεσμος των οργανισμών για κλινικές δοκιμές απηύθυνε έκκληση στο αρμόδιο ρωσικό υπουργείο να αναβάλει την έγκριση του εμβολίου. Μεταξύ άλλων αναφέρει ότι «μια επισπευσμένη έγκριση δεν θα καταστήσει τη Ρωσία πρωταγωνιστή στην κούρσα για το εμβόλιο, αλλά αντίθετα θα θέσει τους Ρώσους χωρίς λόγο σε κίνδυνο».\nΗ εποπτική αρχή Roszdravnadzor απέρριψε τις εκκλήσεις και την κριτική των ειδικών. Ο επικεφαλής επιδημιολόγος στο ρωσικό υπουργείο Υγείας Νικολάι Μπρίκο δήλωσε στο πρακτορείο Interfax: «Δεν βλέπω κανένα λόγο για αναβολή της έγκρισης. Οι δοκιμές της Φάσης ΙΙΙ θα γίνουν. Δεν ανακαλύψαμε πανάκεια, που σταματά ή θεραπεύει την ασθένεια. Είναι σημαντικό να χρησιμοποιήσουμε αυτό που θα προστατέψει εκείνους τους ανθρώπους που εκτίθενται περισσότερο από άλλους σε κίνδυνο».\nΟι φόβοι είναι διάχυτοι ότι η Ρωσία επιταχύνοντας τη διαδικασία έγκρισης διακινδυνεύει πολλά. Ενδεικτική η προτροπή του Παγκόσμιου Οργανισμού Υγείας να σεβαστεί τις οδηγίες για την παραγωγή ασφαλών και αποτελεσματικών φαρμάκων. Σύμφωνα με δηλώσεις του εκπροσώπου του ΠΟΥ Κρίστιαν Λιντμάιερ, υπάρχει διαφορά μεταξύ της ανάπτυξης ενός πράγματι αποτελεσματικού εμβολίου, το οποίο έχει περάσει επιτυχώς όλες τις προβλεπόμενες δοκιμές και της απλής εικασίας ότι αναπτύχθηκε ένα τέτοιο εμβόλιο.\nΛέξεις κλειδιά Ρωσία πρωτό εμβόλιο κορωνοϊός, Ρωσία Covid-19, εντάσεις ειδικών εμβόλιο\nΜόνιμος σύνδεσμος https://p.dw.com/p/3gnnf


Κληρονομιά σε Κίνδυνο: Η βίλα του Ιταλού Κυβερνήτη στον Προφήτη Ηλία - Κοινωνία - rhodes.online: η ρόδος είναι online\nΡόδος Κοινωνία Κληρονομιά σε Κίνδυνο: Η βίλα του Ιταλού Κυβερνήτη στον Προφήτη Ηλία\nΌ,τι δεν φαίνεται δεν αγαπιέται. Ίσως αυτός να είναι ο λόγος για τον οποίο η βίλα του Ιταλού Κυβερνήτη στον Προφήτη Ηλία βρίσκεται σε τόσο άθλια κατάσταση και κανείς δεν φαίνεται να νοιάζεται γι’ αυτήν καθώς το κτίριο δεν είναι άμεσα ορατό από τον δημόσιο δρόμο, ούτε είναι εύκολα προσβάσιμο με τα πόδια. Γι’ αυτό και η έλλειψη ενδιαφέροντος σχετικά με την κατάσταση ερείπωσης αυτής της μοναδικής μνημειακής κατοικίας. Οι φωτογραφίες – που τραβήχτηκαν κατά την πρόσφατη επίσκεψη μελών του ΔΣ της RICHeS – δείχνουν ξεκάθαρα την έκταση της ζημιάς, της φθοράς και της παρακμής.\nΚίνδυνος για τους επισκέπτες\nΠριν από είκοσι χρόνια η βίλα βρισκόταν ακόμα σε σχετικά καλή κατάσταση, αν και πριν από πολύ καιρό είχε ήδη απογυμνωθεί από όλα τα πολύτιμα αντικείμενα και έπιπλα της, από τα καλοριφέρ, τις τουαλέτες, τα μπάνια και τα πλακάκια έως την οθωμανική κρήνη στην αυλή. Η ξύλινη επένδυση στο εσωτερικό ξεφλουδίζει και σπάει, τα παράθυρα και το τζάμια είναι σπασμένα ή βγαλμένα, γκράφιτι σε όλους τους τοίχους ενώ τμήματα της στέγης και της οροφής έχουν καταρρεύσει. Ο περιβάλλοντας χώρος είναι γεμάτος με γυαλιά, ξύλα και σπασμένα φύλλα αμιάντου. Η υφιστάμενη κατάσταση αποτελεί άμεσο κίνδυνο για το κοινό. Η βίλα δεν προστατεύεται από φράχτες και προφανώς την επισκέπτονται πολλοί τουρίστες. Εάν δεν ληφθούν γρήγορα μέτρα, δεν μπορεί να αποκλειστεί ένα ατύχημα στο μέλλον. Εκτός από αυτήν την άμεση απειλή για τους επισκέπτες, η ίδια η βίλα κινδυνεύει επίσης. Αντιμετωπίζει υπαρξιακή απειλή εξαφάνισης. Χρειάζονται λύσεις και δράσεις για να σωθεί αυτή η μοναδική βίλα, ένα από τα πιο σημαντικά παραδείγματα πολιτιστικής κληρονομιάς του 20ου αιώνα στη Ρόδο.\nΗ βίλα χτίστηκε από και για τον Mario Lago, Κυβερνήτη των Δωδεκανήσων από το 1922 έως το 1936. Ο Lago μπορεί να θεωρηθεί ο θεμελιωτής της σύγχρονης τουριστικής υποδομής στο νησί μας. Ο ενεργητικός Κυβερνήτης στόχευε σε μια διαφοροποιημένη τουριστική ανάπτυξη. Εκτός από τα μνημεία και τις παραλίες, ήθελε επίσης να στρέψει την προσοχή των τουριστών στη φυσική ομορφιά και στις σχετικές μ’ αυτήν δυνατότητες του νησιού. Για το λόγο αυτό τα ξενοδοχεία Cervo (Έλαφος) και Cerva (Ελαφίνα) χτίστηκαν στη δροσερή βόρεια πλευρά του Προφήτη Ηλία. Εκεί, κάποιος θα μπορούσε να ξεφύγει από την καυτή καλοκαιρινή ζέστη την εποχή που ακόμα δεν υπήρχε κλιματισμός. Το 1932 ο Lago έχτισε για τον ίδιο και την οικογένειά του μια καλοκαιρινή βίλα στην ίδια περιοχή, επωφελούμενος από την υλικοτεχνική υποδομή των κοντινών ξενοδοχείων. Αρχιτέκτονας ήταν ο Rodolfo Petracco. Σ’ ένα από τα αρχιτεκτονικά σχέδια της βίλας αναγράφεται ο προορισμός της: “VILLA DI S.E. IL GOVERNATORE” (Βίλα της Αυτής Εξοχότητάς του Κυβερνήτη), αλλά σύντομα η βίλα ήταν επίσημα γνωστή ως “Villa del Ritrovo” (ένα μέρος για απόδραση). Αυτό το όνομα άλλαξε δύο χρόνια αργότερα σε “Villa Cappuccina”, για άγνωστους λόγους. Σε αντίθεση με τη δημοφιλή πεποίθηση, η βίλα δεν χτίστηκε από τον διάδοχο του Lago, τον Cesare Maria de Vecchi. Ακόμα πιο απίθανος είναι ο μύθος ότι η βίλα τάχα χτίστηκε για τον ίδιο τον Μουσολίνι. Δεν υπάρχουν στοιχεία ή ενδείξεις για αυτούς τους ισχυρισμούς στα αρχεία, στις πηγές και στην ιστοριογραφία.\nΜετά την ολοκλήρωση της και για πολλά χρόνια μετά, η βίλα ήταν μακράν το πιο πολυτελές σπίτι που χτίστηκε ποτέ στη Ρόδο. Σχεδόν κάθε υπνοδωμάτιο είχε εντοιχισμένες ντουλάπες, ιδιωτικό μπάνιο και κεντρική θέρμανση. Ένα εσωτερικό γκαράζ πρόσφερε χώρο για το επίσημο αυτοκίνητο του Κυβερνήτη. Οι χώροι διαβίωσης της οικογένειας του Κυβερνήτη και των καλεσμένων του ήταν ξεχωριστοί από τους χώρους των οικιακών βοηθών και τα δωμάτια υπηρεσίας, τα οποία είχαν τις δικές τους σκάλες. Ο Petracco επέλεξε το ίδιο στιλ “Αλπικού” σαλέ που χρησιμοποιήθηκε και για τα ξενοδοχεία, αλλά η φαινομενικά παραδοσιακή εμφάνιση του σπιτιού δεν συμβιβάζει με το μοντέρνο εσωτερικό του και την εφαρμογή των αρχιτεκτονικών αρχών του Μοντερνισμού. Η επιρροή της “οργανικής αρχιτεκτονικής” όπως την εξέφρασε ο Frank Lloyd Wright, είναι απολύτως σαφής. Το σπίτι και οι όγκοι του είναι απόλυτα προσαρμοσμένοι στο φυσικό περιβάλλον. Φως, αέρας και ανεμπόδιστη θέα στο αρχιπέλαγος χαρακτηρίζουν την ατμόσφαιρα και δίνουν τον μοναδικό χαρακτήρα του σπιτιού.\nΜετά τον Β’ Παγκόσμιο Πόλεμο, η βίλα πέρασε στην ιδιοκτησία του Ελληνικού Δημοσίου που φρόντιζε για τη συντήρησή της καθιστώντας τη διαθέσιμη σε μέλη της βασιλικής οικογένειας ή σε άλλους αξιωματούχους κατά τις επισκέψεις τους στη Ρόδο. Την εποχή της στρατιωτικής δικτατορίας η βίλα έπεσε σε αχρηστία. Μετά το 1974 εγκαταλείφθηκε και περιήλθε σε μια ολοένα αυξανόμενη κατάσταση παρακμής.\nΑν και πρόσφατα ο ευρύτερος μνημειακός χώρος του Προφήτη Ηλία έχει χαρακτηριστεί ως ιστορικός τόπος και επομένως προστατεύεται, η βίλα δεν ανήκει στο Υπουργείο Πολιτισμού. Ο ιδιοκτήτης της είναι το Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ). Το 2014, το ΤΑΙΠΕΔ προσέφερε τη βίλα σε δημόσιο πλειστηριασμό με μίσθωση 50 ετών για την ανάπτυξη ενός μπουτίκ ξενοδοχείου. Δεν υπήρχε ανταπόκριση και φαίνεται ότι έκτοτε δεν υπήρξε κάποια άλλη εξέλιξη. Ωστόσο, με τον τρέχοντα ρυθμό φθοράς και κατάρρευσης, διακυβεύεται η ίδια η επιβίωσή της βίλας και το ερώτημα είναι εάν το ακίνητο θα μπορούσε να σωθεί σε περίπτωση που παρουσιαστεί ποτέ κάποιος ενδιαφερόμενος. Αυτό το αρχιτεκτονικά και ιστορικά σημαντικό μνημείο “Villa del Governatore”, αξίζει μια καλύτερη μοίρα.\nΠροηγούμενο άρθρο«Στον χώρο εργασίας του, τιμήθηκε ο Σεφ Μιχάλης Μάρθας από την Ένωση Καλυμνίων Ρόδου»\nΕπόμενο άρθροΣυνάντηση του Περιφερειάρχη και του Δημάρχου Ρόδου με τον πρόεδρο της Ισραηλινής Arkia Airlines


Απόψε, στην ΑΤΟΜΙΚΗ ΔΟΚΙΜΑΣΙΑ ΑΠΟΧΩΡΗΣΗΣ θα μαγειρέψουν όλοι οι παίκτες και από τις τρεις ομάδες, εκτός από έναν της ΧΑΚΙ ΟΜΑΔΑΣ που θα πάρει την ασυλία, από τον Άνταμ Κοντοβά, γιατί η ομάδα του κέρδισε στη χθεσινή ομαδική δοκιμασία. Ποιος δε θα μπει στην κουζίνα.\nΤι αντιπροσωπεύει το σκορ που ανακοινώνει η Ντορέττα στους σεφ;\nΠοιος παίκτης δε θέλει να ξανακούσει ότι είναι χάλια το πιάτο του;\nΠόσο δύσκολη είναι η ΑΤΟΜΙΚΗ ΔΟΚΙΜΑΣΙΑ; Τι πιστεύουν οι σεφ; Θα τα καταφέρουν οι παίκτες των ομάδων τους;\nΠοιος παίκτης δεν έχει μαγειρέψει ποτέ surf and turf;\nΣύμφωνα με τον Γιώργο Καπενεκάκη πότε έφαγαν, πρώτη φορά, surf and turf στο Κολυμπάρι;\nΠοιοι παίκτες επιλέγουν να κάνουν το ίδιο πιάτο;\nΘα προλάβει η Άντζελα Παπαβασιλείου να βγάλει πιάτο;\nΠοιος παίκτης δε θα αντέξει την πίεση και θα ξεσπάσει σε κλάματα;\nΠόσο ερωτικό είναι τελικά το πιάτο του Γιώργου Καπενεκάκη;\nΠοιος παίκτης ετοιμάζει το καλύτερο πιάτο, που μάλιστα βαθμολογείται με το «απόλυτο» άριστα;\nΠοιοι παίκτες φαβορί βρίσκονται πίσω από τα 3 χειρότερα πιάτα;\nΠοιος θα φύγει από το GAME OF CHEFS;


AΡΘΡΑ: Kάκη Πριμηκύρη: Aσθένειες που μεταδίδονται από τα κητώδη (2013)\nKάκη Πριμηκύρη: Aσθένειες που μεταδίδονται από τα κητώδη (2013)\nΟι γιατροί των ανθρώπων θα πρέπει να είναι ενημερωμένοι σχετικά με τις ασθένειες από τις οποίες μπορεί να προσβληθούν άτομα που έρχονται σε επαφή με τα ζώα των δελφιναρίων, προκειμένου να διαχειριστούν σωστά τα περιστατικά.\nTα κυριότερα βακτηριακά νοσήματα που μπορούν να μεταδοθούν στον άνθρωπο από τα θαλάσσια θηλαστικά είναι η βρουκέλλωση, το ερυσιπελατοειδές, η λεπτοσπείρωση, η μυκοβακτηριδίαση και η μυκοπλάσμωση.\nΣτρεπτόκοκκοι, σταφυλόκοκκοι, ψευδομονάδες, πρωτέας, κλωστρίδια και μυκοβακτήρια. Αναπνευστικά νοσήματα και σηψαιμία, ερπητοϊοί. Ιογενείς γαστρεντερίτιδες σε παιδιά. Έλκος του στομάχου και ανοσοκαταστολή.\nΛύσσα που μεταδίδεται με δαγκώματα. Στην αιχμαλωσία αυξάνεται η επιθετικότητα (και τα δαγκώματα) λόγω του στρες.\nΣτις δεξαμενές των δελφιναρίων, το νερό έχει υψηλό μικροβιακό φορτίο που μπορεί να μεταδόσει ασθένειες στα άγρια δελφίνια, αν χυθεί στη θάλασσα.\nΓρίππη με πνευμονία απειλητική για τη ζωή. Διάφορες δερματικές και συστηματικές μυκητιάσεις (όπως η ασπεργίλλωση), από τις οποίες οι δεύτερες μπορεί να αποβούν θανατηφόρες. Αναφέρεται μετάδοση βλαστομύκωσης σε κτηνίατρο από δελφίνι.\nΟι διάφοροι μολυσματικοί παράγοντες που προκαλούν ζωοανθρωπονόσους μπορεί να μεταδοθούν επίσης εμμέσως στους ανθρώπους, από το νερό που έχει μολυνθεί με τα ούρα και τα κόπρανα των δελφινιών και από τα διάφορα αντικείμενα και σκεύη που έχουν έρθει σε επαφή με αυτό.\nΑναρτήθηκε από Ελεύθερα δελφίνια στις 1:38 μ.μ.\nΕτικέτες δελφινοθεραπεία, μεταδοτικά νοσήματα


Μην αφήνεις τίποτα να σε λυγίσει - ilov.gr\nHome > Sympathy For The Devil > Μην αφήνεις τίποτα να σε λυγίσει\nΜην αφήνεις τίποτα να σε λυγίσει - Jamie Χονδρογιάννης - 7 Σεπ 2016\nΤα βράδια δεν μπορώ να κοιμηθώ. Ένα «γιατί» κι ένα «γαμώτο» κυνηγάνε τις σκέψεις μου. Για όσα πράγματα έκανα, για όσα δεν έκανα ενώ ήθελα, για όσα δε φώναξα στη μούρη σου.\nΏρες-ώρες αναρωτιέμαι για όσες σχέσεις πέταξα στα σκουπίδια. Για όσα άτομα ξέγραψα λόγω εγωισμού. Ο κόσμος μου έμαθε να σηκώνω τείχη με τον άσχημο τρόπο. Μου έμαθε, όμως, και πως ό,τι αξίζω πρέπει να το πάρω μόνος μου. Να παλεύω μέχρι να πέσω στα γόνατα.\nΧρωστάω πράγματα στον εαυτό μου, βλέπεις. Χρωστάω εμπειρίες, χρωστάω συναισθήματα. Του χρωστάω ζωή. Κι εσύ του χρωστάς.\nΉσυχα είναι σήμερα, έχει δροσιά και μυρίζει υγρασία. Αστράφτει κάπου στο βάθος. Θαρρώ πως μπορώ να μυρίσω ακόμα το άρωμά σου και τα τσιγάρα σου. Χαμογελάω στη σκέψη σου. Γλυκόπικρη ανάμνηση, τίποτα παραπάνω.\nΣου έδωσα πράγματα, πάντα ήθελα να δίνω. Τα εκτίμησες; Δεν έχει σημασία.\nΣημασία έχει να είμαι καλά. Σε σένα το λέω που με διαβάζεις αυτή τη στιγμή. Μη φοβάσαι να δώσεις αν είσαι καλά μέσα σου. Γιατί ακόμα κι αν τα χάσεις όλα, δε θα στερέψεις. Θα έχεις πάντα να δώσεις.\nΑναρωτιέσαι, όμως, γιατί να δίνεις εσύ πάντα. Κι εγώ καμιά φορά, αλλά πάντα σκέφτομαι πως δεν έχουμε κάποιο μπλοκάκι στη ζωή μας να σημειώνουμε τι πήραμε και τι δώσαμε... Χαμένος απʾ την ζωή δε φεύγεις επειδή έδωσες παραπάνω απʾ όσα πήρες.\nΧαμένος φεύγεις αν δεν έζησες αυτά που ήθελες. Αν είσαι δοτικός, μη φοβάσαι να δώσεις, να είσαι πάντα ο εαυτός σου και να τον εκτιμάς. Το αν θα τον εκτιμήσουν και άλλοι δεν εξαρτάται καθαρά από 'σένα.\nΜη μετανιώνεις !\nΒρέχει. Πάντα τέτοιες ώρες με στοιχειώνουν οι γυναίκες που ξύπνησαν στην αγκαλιά μου. Όλους μας, πιστεύω. Τα χαμόγελά τους, η μυρωδιά τους, όμορφα πλάσματα. Εύχομαι πολλές φορές να μπορούσα να καώ από έρωτα. Να πληγωθώ. Εύχομαι να μπορούσα δακρύσω. Να αδειάσω, να μηδενίσω.\nΕίσαι ο συγγραφέας και ο πρωταγωνιστής του. Μην αφήνεις κενά κεφάλαια. Μην αφήσεις απωθημένα.\nΈρχεσαι στον κόσμο χωρίς να χρωστάς τίποτα σε κανέναν. Και στο μεγαλύτερο μέρος της ζωής σου σε λίγους θα οφείλεις ουσιαστικά λογαριασμό. Μη διστάζεις να διεκδικήσεις αυτά που θέλεις, να ζήσεις τη ζωή που θέλεις. Κανείς δε θα σε κατηγορήσει εκτός αν σε ζηλεύει.\nΠάρʾ το απόφαση. Η ζωή θέλει εμπειρίες. Άσχημες, όμορφες, αυτές της δίνουν νόημα. Ποτέ δε θα μας πάνε όλα καλά, λίγα πράγματα όμως θα στρωθούν στο δρόμο μας.\nΑπόψεις Σχέση Society Sympathy For The Devil


Humana - Η Humana γράφει την ιστορία της\nH Humana εδώ και πάνω από 65χρόνια είναι το σύμβολο της σύγχρονης βρεφικής τροφής υψηλής ποιότητας. Η υγιεινή διατροφή των παιδιών από τη γέννησή τους είναι προσωπική μας υπόθεση. Φυσικότητα και υψηλή ποιότητα είναι οι αρχές μας. Η κάθετη παραγωγή μας και οι τακτικοί ποιοτικοί έλεγχοι εγγυώνται την απόλυτη ασφάλεια των προϊόντων μας.\n1950: Ο παιδίατρος Δρ. Heinz Lemke από το Herford αναπτύσσει έπειτα από πολυετείς έρευνες μια βρεφική τροφή που είναι για πρώτη φορά παρόμοια με το μητρικό γάλα. Το 1950 κυκλοφορεί στην αγορά το γάλα "Humana".\n1958: Κυκλοφορία της πρώτης έτοιμης κρέμας με μπανάνα (COMBANA) σε σκόνη.\n1959: Αίτηση διπλώματος ευρεσιτεχνίας για μια σύγχρονη, βελτιωμένη μέθοδο παρασκευής τροφών της Humana.\n1962: Κυκλοφορία της πρώτης ειδικής τροφής της Humana για πρόωρα βρέφη. Επιστημονικές μελέτες για την ωρίμανση του μητρικού γάλακτος και ανάπτυξη της πρώτης προσαρμοσμένης στο μητρικό γάλα τροφής.\n1967: Η Humana είναι ο πρώτος παραγωγός που κυκλοφορεί μια ειδική τροφή με βάση το σακχαρούχο γάλα, τη Humana HN.\n1968-1970: Κυκλοφορία στην αγορά του προγράμματος έτοιμων κρεμών της Humana.\n1971-1973: Κλινικοί έλεγχοι και κυκλοφορία στην αγορά του Humana baby fit. Το γάλα με μπανάνα ενδείκνυται ιδιαίτερα για βρέφη με τάση για αναγωγή της τροφής και ασταθές πεπτικό σύστημα.\n1982: Για τα παιδιά που δεν μπορούν να πιουν αγελαδινό γάλα, η Humana κυκλοφορεί το "Ειδικό βρεφικό γάλα SL" με αποκλειστικά φυτική σύνθεση.\n1985: Βγαίνει στην αγορά το πλούσιο σε ενέργεια και θρεπτικά συστατικά "Γάλα δεύτερης βρεφικής ηλικίας 2" για μωρά από τον 5ο μήνα.\n1987: Κυκλοφορία της ειδικής τροφής + ηλεκτρολύτες Humana για την αντιμετώπιση της διάρροιας τις πρώτες ημέρες ζωής του μωρού.\n1988: Με την ειδική κρέμα SL επεκτείνεται το πρόγραμμα για τα παιδιά που δεν μπορούν να πιουν αγελαδινό γάλα.\n1992: Για τα παιδιά με ιδιαίτερη ευαισθησία και τάση για αλλεργία, η Humana ξεκινά το υποαλλεργικό πρόγραμμα ΗΑ.\n1994: Κυκλοφορία του βρεφικού νερού της Humana που είναι προσαρμοσμένο με ακρίβεια στον ευαίσθητο οργανισμό των βρεφών.\n1997: Διεύρυνση της προσφοράς για τα παιδιά με προβλήματα αλλεργίας με τα προϊόντα ΗΑ 2 και κρέμα ΗΑ.\n2000: Η πρώτη "Κρέμα της χρονιάς της Humana".\n2001: Η υποαλλεργική τροφή ΗΑ κυκλοφορεί και σε έκδοση ειδικά για πρόωρα μωρά. Ταυτόχρονα βγαίνει στην αγορά το γάλα δεύτερης βρεφικής ηλικίας 3 (με μήλο) για τη διατροφή των μωρών από τον 8ο μήνα.\n2002: Η Humana προσφέρει για πρώτη φορά μια θερινή κρέμα.\n2003: Κυκλοφορία στην αγορά των προϊόντων AR για μωρά με τάση για αναγωγή και συχνή αποβολή της τροφής.\n2003: Το γάλα δεύτερης βρεφικής ηλικίας 2, το γάλα δεύτερης βρεφικής ηλικίας 3 (μήλο) και η ειδική τροφή HN προσφέρονται τώρα με πρεβιοτικές ίνες.\n2004: Κυκλοφορία του έτοιμου γάλακτος δεύτερης βρεφικής ηλικίας με πρεβιοτικές ίνες.\nΤαυτόχρονα πρεβιοτικές φυτικές ίνες προστίθενται στις σκόνες baby-fit 2, γάλα δεύτερης βρεφικής ηλικίας 3 (μπανάνα βανίλια) και HA 2.\n2005: Κυκλοφορία της σειράς προϊόντων Humana PHElics για άτομα με φαινυλκετονουρία.\n2007: Eισαγωγή στην Ελληνική Αγορά Βρεφικής Διατροφής.\nΗ εταιρεία Humana γεννήθηκε το 1950: O παιδίατρος Δρ. Heinz Lemke από το Herford ανέπτυξε, μετά από πολυετείς έρευνες, μια βρεφική τροφή που ήταν για πρώτη φορά παρόμοια με το μητρικό γάλα. Έτσι, το 1950 κυκλοφόρησε στην αγορά το "Γάλα Humana". Βέβαια, ήδη από τις αρχές του προηγούμενου αιώνα κυκλοφορούσαν βρεφικές τροφές σε μπουκάλι, οι οποίες όμως ελάχιστες ομοιότητες είχαν με το μητρικό γάλα, που είναι τόσο σημαντικό για τα παιδιά.\nΣτη διάρκεια των τελευταίων 60 ετών, η Humana αποτέλεσε πολλές φορές το μέτρο της προόδου στη βρεφική διατροφή και συνέβαλε στην ευημερία των μικρών μας.\nΗ Humana υπήρξε πρωτοπόρος και στις βρεφικές κρέμες, κυκλοφορώντας το 1958 την πρώτη έτοιμη βρεφική κρέμα. Η πρώτη τροφή για πρόωρα βρέφη κυκλοφόρησε το 1962, και ακολούθησε η σύγχρονη ειδική τροφή και η υποαλλεργική τροφή.\nΗ Humana αποτελεί σήμερα σημείο αναφοράς για τις υψηλής ποιότητας βρεφικές τροφές, ακόμη και εκτός της Γερμανίας. Η Humana προσφέρει ένα ευρύ φάσμα προϊόντων βρεφικού γάλακτος, κρέμας και ειδικών τροφών σε περισσότερες από 45 χώρες. Η Humana είναι μια από τις κορυφαίες εταιρείες ειδικών τροφών χωρίς αγελαδινό γάλα, υπαλλεργικών κρεμών και ειδικών τροφών. Αλλά και για τις πρώτες τροφές, οι γονείς καταφεύγουν συχνά στο εγγυημένο όνομα Humana.\nΗ συνεχής βελτίωση των προϊόντων της Humana σύμφωνα με τις τελευταίες επιστημονικές εξελίξεις είναι υποχρέωσή μας. Όπως εξάλλου και η υποστήριξη των νέων γονιών. Ήδη από τα τέλη της δεκαετίας του 1960, οι νέοι γονείς έβρισκαν στην υπηρεσία μητέρων της Humana αξιόπιστες συμβουλές και υποστήριξη. Στη δεκαετία του 1970, όταν οι μπαμπάδες άρχισαν κι εκείνοι με τη σειρά τους να φροντίζουν τα βλαστάρια τους, η υπηρεσία μητέρων μετονομάστηκε σε Υπηρεσία Γονέων Humana. Οι ειδικοί της Humana μπορούν να σας συμβουλεύσουν για τα πάντα: από το κατάλληλο βρεφικό γάλα ανάλογα με την ηλικία του μωρού σας, την πρώτη τροφή σε μπιμπερό ή κρέμα έως και τα προβλήματα πέψης, ή την υποαλλεργική και χωρίς αγελαδινό γάλα διατροφή.\nΤα παιδιά χρειάζονται υψηλής ποιότητας, εύπεπτη τροφή και μεγάλες δόσεις αφοσίωσης, ιδιαίτερα κατά την πρώτη φάση της ζωής τους.Διαβάστε περισσότερα...\nΥποβάλλουμε τα προϊόντα μας σε ενδελεχείς ποιοτικούς και υγειονομικούς ελέγχους, επειδή στις βρεφικές τροφές δεν χωράνε συμβιβασμοί. Διαβάστε περισσότερα...\nΗ Humana εδώ και πάνω από 60 χρόνια είναι το σύμβολο της σύγχρονης βρεφικής τροφής υψηλής ποιότητας. Διαβάστε περισσότερα...


Αυξήστε τις φυτικές ίνες με νόστιμους τρόπους\nΗ πρόσληψη περισσότερων φυτικών ινών μπορεί να είναι πιο εύκολη (και πιο εύγευστη) από ότι νομίζετε!\nΟι φυτικές ίνες (ή διαιτητικές ίνες) είναι από τα πιο εύκολα συστατικά που μπορείτε να ενσωματώσετε στην δίαιτα σας, και από τα πιο σημαντικά. Εν τω μεταξύ πολλά άτομα δεν προσλαμβάνουν όσο χρειάζεται, περίπου 25-30 γραμμάρια, που είναι η συνιστώμενη ημερήσια δοσολογία για μια υγιή διατροφή. Ανεπαρκής πρόσληψη φυτικών ινών μπορεί να αυξήσει την πιθανότητα εμφάνισης αρκετών προβλημάτων υγείας, περιλαμβανόμενης της δυσκοιλιότητας, της υψηλής χοληστερόλης, της αύξησης βάρους, του συνδρόμου ευερέθιστου εντέρου και του καρκίνου του παχέος εντέρου.\nΟι φυτικές ίνες είναι το ινώδες τμήμα του φυτού που το σώμα μας δεν μπορεί να χωνέψει. Γι’ αυτό όταν διέρχεται από το γαστρεντερικό σύστημα, λειτουργεί σαν σκούπα, μαζεύοντας όλα τα άχρηστα υπολείμματα από την πέψη των τροφών. Οι ίνες βρίσκονται σε πολλά τρόφιμα, αλλά υπάρχουν και σε συμπληρώματα διατροφής. Δείτε μερικούς εύκολους τρόπους για να προσθέσετε τις φυτικές ίνες στην διατροφή σας.\nΑντικαταστήστε το λευκό ψωμί με ψωμί ολικής άλεσης\nΠολλά ψωμιά περιέχουν ίνες- ας μην ξεχνάμε ότι μισό φλιτζάνι αλεύρι ολικής άλεσης περιέχει πάνω από 7 γραμμάρια. Αναζητήστε την ένδειξη «ολικής άλεσης» στην λίστα των συστατικών, και μην ξεχνάτε να διαβάζεται τον διατροφικό πίνακα με προσοχή. Απλά επειδή ένα καρβέλι ψωμί ισχυρίζεται ότι είναι «ολικής άλεσης» ή «σικάλεως» δεν σημαίνει ότι περιέχει την σωστή δοσολογία ινών στην συσκευασία. Πολλές από αυτές τις ετικέτες που μαγνητίζουν την ματιά θα αποκαλύψουν μόνο 1 γραμμάριο φυτικών ινών, το οποίο σημαίνει ότι το ψωμί φτιάχνεται κυρίως από λευκό αλεύρι και όχι ολικής άλεσης.\nΑφήστε τα δημητριακά με την ζάχαρη στα ράφια\nΤα δημητριακά ολικής άλεσης και οι νιφάδες από πίτουρο είναι υπερφορτωμένα με ίνες, περίπου 5 γραμμάρια στα ¾ μιας μερίδας. Υπάρχουν και δημητριακά ολικής άλεσης που περιέχουν 14 γραμμάρια ινών στη μερίδα! Αν δυσκολεύεστε να καταπιείτε αυτή την υγιεινή ποικιλία δοκιμάστε να προσθέσετε λίγη γλύκα με φρέσκα φρούτα, γάλα σόγιας με γεύση βανίλια, λίγο μέλι ή γλυκαντικά χωρίς ζάχαρη.\nΠαρακαλώ προωθείστε τα φασόλια\nΤα φασόλια και τα υπόλοιπα όσπρια είναι πάντα μια υγιεινή επιλογή, συνήθως περιέχουν 6-7 γραμμάρια φυτικών ινών ανά ½ μερίδα, μαγειρεμένα. Επιπλέον, μπορείτε εύκολα να τα προσθέσετε σε οποιοδήποτε γεύμα σας. Σαν συνοδευτικά, στη σούπα ή στο τσίλι, στη σαλάτα ή μαζί με κρέας στο κύριο γεύμα, τα φασόλια αποτελούν έναν υγιεινό συνδυασμό από ίνες, πρωτεΐνες και υγιεινά λιπαρά που σας βοηθάνε να αισθάνεστε χορτάτοι για περισσότερη ώρα.\nΠροσθέστε γλύκα με τα φρούτα και όγκο με τα λαχανικά\nΤα φρούτα και τα λαχανικά είναι διάσημα τρόφιμα για δίαιτα, αλλά πρέπει να αποτελούν μέρος στην διατροφή όλων μας. Αυτά τα γευστικά θαύματα είναι υψηλά σε ενέργεια, χαμηλά σε θερμίδες και υψηλά σε ίνες, ένας υπέροχος συνδυασμός για όσους θέλουν να χορτάσουν χωρίς να σπάσουν το θερμιδικό τους όριο.\nΜια κούπα από φρέσκα βατόμουρα περιέχει 8 γραμμάρια φυτικές ίνες και ακολουθούν τα μούρα με 7,5 γραμμάρια. Τα αχλάδια, τα δαμάσκηνα και τα μήλα περιέχουν περίπου 4 γραμμάρια ίνες τη μερίδα.\nΤα λαχανικά είναι λίγο πιο χαμηλά στην λίστα των τροφών πλούσια σε φυτικές ίνες, αλλά παρόλα αυτά αποτελούν εξαιρετική πηγή. Μισή κούπα κουκουνάρι (ψημένα) και μισή κούπα από καρδιές αγκινάρας (μαγειρεμένες) προσφέρουν περίπου 4,5 γραμμάρια φυτικών ινών, ενώ η μαγειρεμένη πατάτα με την φλούδα της ακολουθεί με 4 γραμμάρια. Περιέχουν 2 γραμμάρια ινών ανά μερίδα το μπρόκολο, τα σπαράγγια, το λάχανο, τα καρότα, τα φασολάκια, το σπανάκι, το μαρούλι και οι ντομάτες.\nΣυμπληρώματα διατροφής, αλλά σαν τελευταία επιλογή\nΕάν παρακολουθείτε την διατροφή σας για κάποιο διάστημα και θεωρείται ότι είναι ανεπαρκής σε φυτικές ίνες, τότε επικοινωνήστε με τον γιατρό σας για το εάν θα ήταν καλό να προσθέσετε κάποιο συμπλήρωμα διατροφής. Τα συμπληρώματα διατροφής για φυτικές ίνες έχουν την μορφή κάψουλας, μπισκότων ακόμα και πόσιμης μορφής. Περιέχουν περίπου 4-10 γραμμάρια φυτικές ίνες ανά μερίδα και μπορείτε να τα προμηθευτείτε από το φαρμακείο σας. Αλλά τα συμπληρώματα διατροφής, ακόμα κι αν πρόκειται για φυτικές ίνες, όπως και οι βιταμίνες δεν αντικαθιστούν την ανάγκη του οργανισμού σας για υγιεινές τροφές.\nΆλλες συμβουλές πλούσιες σε φυτικές ίνες\nΕπιλέξτε φρέσκα φρούτα και/ή λαχανικά αντί για χυμό\nΓια να προσλάβετε περισσότερη ποσότητα φυτικών ινών και θρεπτικών συστατικών τρώτε και την φλούδα από τα φρούτα και τα λαχανικά, την οποία την έχετε πλύνει πριν.\nΠροσθέσετε δημητριακών και ολικής άλεσης ψωμί στην καθημερινή σας διατροφή\nΠίνετε περισσότερο νερό για να νιώθετε πιο άνετα με την αυξημένη πρόσληψη ινών και να μειώσετε την δυσπεψία.\nΤρώτε λιγότερα επεξεργασμένα τρόφιμα και περισσότερα ακατέργαστες τροφές.\nΠροσπαθήστε να καλύψετε τις ανάγκες σας σε φυτικές ίνες με τα τρόφιμα αντί με συμπληρώματα διατροφής.\nΜια μεγάλη αύξηση φυτικών ινών σε μικρό χρονικό διάστημα μπορεί να προκαλέσει φούσκωμα, διάρροια, αέρια και δυσανεξία. Είναι καλύτερα να προσθέσετε τις φυτικές ίνες στην διατροφή σας σταδιακά μέσα σε ένα διάστημα τριών εβδομάδων για να αποφύγετε τα γαστρεντερικά προβλήματα.


Γκρέμισε τις φυλακές του νου σου! - Thessaloniki Arts and Culture\nΓκρέμισε τις φυλακές του νου σου!\nΌλοι οι ενήλικες έχουμε μεγαλώσει σε διαφορετικές οικογένειες ο καθένας με διαφορετικούς γονείς, σε διαφορετικές πόλεις, κάτω από διαφορετικά συστήματα εκπαίδευσης, συνθήκες διαβίωσης, ήθη και έθιμα.\nΌλοι μας όμως έχουμε περάσει από “εκπαίδευση” που δεν είναι τίποτα άλλο από έναν υποταγμένο τρόπο να σκεφτόμαστε. Να αναπαράγουμε συστήματα αξιών και απόψεις κάποιων άλλων που είναι όμως κοινά αποδεκτές από την κοινωνία. Τα κοινά λεγόμενα “κουτάκια” ή τα “κουστούμια” που τα φοράς ανεξάρτητα εάν είναι το νούμερο σου ή όχι.\nΑυτό μας δείχνει με ακρίβεια τον ελεγχόμενο τρόπο “εκπαίδευσης” των ανθρώπων σε μια συγκεκριμένη κατεύθυνση. Και αυτή δεν είναι άλλη από τον επιφανειακό τρόπο ζωής που βασίζεται στον υλισμό. Οι άνθρωποι βασίζουν την αξία τους στα πτυχία που έχουν αποκτήσει, στην μόρφωση τους, στην κοινωνική του καταξίωση, στα υλικά τους αποκτήματα, στο περιβάλλον τους, και εν τέλει κατά πόσο είναι πετυχημένοι στην ζωή και ποιά είναι η θέση που κατέχουν από την κοινωνία.\nΓια να μπορέσουμε να ξεφύγουμε από αυτό χρειάζεται να κάνουμε μια ριζική αποδόμηση όλων αυτών των απόψεων και των πεποιθήσεων που απαρτίζουν την προσωπικότητα μας. Είναι όλα τα νοητικά σκουπίδια που μας έχουν φορτώσει και αναγκαζόμαστε να ζούμε με αυτά για μια ζωή. Να ζούμε μέσα στο εγώ μας αποκομμένοι από την θεία φύση μας.\nΚαι ποιός είναι ο ρόλος του γονιού εαν δεν είναι να περάσει τις γνώσεις των προηγούμενων γενεών στις επόμενες, θα ρωτούσε κάποιος. Θα απαντήσω με την γνωστή ρήση “αμαρτίες γονέων παιδεύουσι τέκνα”.\nΑντί λοιπόν να σεβαστούν οι προηγούμενοι τα παιδιά που είναι το μέλλον της ανθρωπότητας, τα τσαλαπατούν σαν ψυχές και αυτά και την χιλιοειπωμένη “ελεύθερη βούληση ” που είναι αναφαίρετο δικαίωμα κάθε ύπαρξης.\nΟι άνθρωποι γενιά μετά την γενιά, θέλουν να ζουν τα ίδια λάθη, χωρίς να έχει μεσολαβήσει καμιά επίγνωση για την εμπειρία της ζωής. Καμιά συνείδηση δεν γίνεται κτήμα του ανθρώπου. Ούτως ώστε ο καθένας να δώσει το δικό του στίγμα στην ζωή και να ακολουθήσει την δική του πορεία προς την αυτοπραγμάτωση.\nΈτσι λοιπόν κάποιοι έχτισαν την φυλακή μας πέτρα πέτρα και εμείς καθόμαστε από μέσα και κοιτάζουμε τον κόσμο έξω. Μέσα από το μικρό οπτικό μας πεδίο, την περιορισμένη μας συνείδηση θέλουμε να ζούμε μια ελεύθερη ζωή. Αυτό δεν μπορεί να γίνει μέσα από την φυλακή. Για αυτό όσο συνεχίζεις να κοιτάζεις από το παραθυράκι της φυλακής, όσα βιβλία και να διαβάσεις, όλων των σοφών της γης τα λόγια και να αναπαράγεις στον εαυτό σου, πάλι μικρή θα είναι η εικόνα που έχεις για τον κόσμο.\nΑργά και μεθοδικά όπως στην έχτισαν οι άλλοι για λογαριασμό σου. Έτσι και εσύ θα την γκρεμίσεις, πέτρα πέτρα, μέρα με την ημέρα, για να μπορείς να βλέπεις όλη την εικόνα του κόσμου σου και με τα δικά σου μάτια. Να ζωγραφίσεις την ζωή με τα δικά σου χρώματα. Να ζήσεις ελεύθερα, με αυτοσυνείδηση γαλήνη και ευδαιμονία! Σπάσε τα δεσμά!\nΆννα Μιχαηλίδου, Βιωματική θεραπεία\nΟρισμένες φορές το μονοπάτι είναι μπροστά μας και τα βήματα είναι μετρημένα\nΑν με αγαπήσεις θα σημαίνει ότι αξίζω κάτι\nΕγώ θα σε αγαπάω άνευ όρων αρκεί να μην με εγκαταλείψεις ποτέ